open-index/open-wikipedia-markdown huggingface dataset:
ഹത്ത

ഐക്യ അറബ് എമിറേറ്റിലെ ദുബൈ പട്ടണത്തിൽ നിന്നും 110 കിലോമീറ്റർ കിഴക്കായി സ്ഥിതിചെയ്യുന്നതും ദുബൈ എമിറേറ്റിന്റെ ഭാഗമായി വരുന്നതുമായ ഒരു രാജഭരണ പ്രദേശമാണ് **ഹത്ത**. ഹജ്ജർ മലനിരകളിലാണ് ഈ ഭൂപ്രദേശത്തിന്റെ കിടപ്പ്. തലസ്ഥാന പട്ടണവും ഹത്ത എന്ന പേരിലാണ് അറിയപ്പെടുന്നത്. ദുബൈയിൽ അനുഭവപ്പെടുന്ന കാലാവസ്ഥയിൽ നിന്നും വ്യത്യസ്തമായി ഇവിടുത്തെ കാലാവസ്ഥ താരതമ്യേന സുഖകരമായതിനാൽ ദുബൈ നിവാസികൾക്ക് ഒരു ഉല്ലാസകേന്ദ്രം കൂടിയാണ് ഹത്ത. പതിനെട്ടാം നൂറ്റാണ്ടിലെ രണ്ട് പ്രമുഖ സൈനിക ഗോപുരങ്ങളും (മിലിറ്ററി ടവേഴ്സ്) 1780 ൽ നിർമ്മിച്ചതും  ഹത്തയിലെ ഏറ്റവും പഴക്കംചെന്ന കെട്ടിടവുമായ  ജുമാമസ്ജിദും 30 കളിമൺ വീടുകളും ഹത്തയിലെ പുരാതന ഗ്രാമത്തിൽ സ്ഥിതിചെയ്യുന്നു. പുനർനിർമ്മിക്കപ്പെട്ട ഹെറിറ്റേജ് ഗ്രാമത്തിൽ പഴയ തലമുറയുടെ നിത്യജീവിത ദൃശ്യങ്ങൾ പ്രദർശിപ്പിച്ചിരിക്കുന്നു. പരമ്പരാഗത ജലവിതരണ ശൃംഖലയായ ഫലജും പുനർനിർമ്മിക്കപ്പെട്ടിട്ടുണ്ട്.

## അവലംബം

വർഗ്ഗം:ദുബായ്
വി.കെ.സി. സ്ട്രീറ്റ് ലൈറ്റ്

മലയാള ടെലിവിഷൻ ചാനലായ ഇന്ത്യാവിഷൻ സംപ്രേഷണം ചെയ്ത ഒരു റിയാലിറ്റി ഷോയാണ് **വി.കെ.സി സ്ട്രീറ്റ് ലൈറ്റ്**. തെരുവുഗായകരായിരുന്നു ഈ പരിപാടിയിൽ പങ്കെടുത്തവർ. 2009 ആഗസ്റ്റ് ഒമ്പതിന് സംപ്രേഷണം ചെയ്തു തുടങ്ങിയ ഈ ഷോയുടെ അവതാരക പിന്നണിഗായിക ചിത്ര അയ്യർ ആയിരുന്നു. മത്സരവും തൊൽവിയും ഇല്ലാത്ത ഒരു റിയാലിറ്റി ഷോ ആണിത്. ടെലിവിഷൻ ചരിത്രത്തിൽ ആദ്യമായാണ് തെരുവ് ഗായകരെ പങ്കെടുപ്പിച്ചുള്ള ഈ പരിപാടി എന്ന് വിലയിരുത്തപ്പെടുന്നു. ഈ പരിപാടിയിൽ പങ്കെടുക്കുന്ന 17 ഗായക കുടുംബങ്ങൾക്ക് അവരുടെ ജന്മദേശങ്ങളിൽ സ്നേഹവീടുകൾ നിർമ്മിച്ചു നൽകാൻ കാലികറ്റ് ലാൻഡ്മാർക്ക് ബിൽഡേഴ്സ് മുന്നോട്ട് വന്നു.  പത്രപ്രവർത്തനത്തിൽ നിന്ന് പരസ്യചിത്രനിർമ്മാണത്തിലേക്ക് തിരിഞ്ഞ സുധീർ അമ്പലപ്പാട് ആണ് ഈ പരിപാടിയുടെ സംവിധായകൻ. പ്രമുഖ വ്യാപാരിയും മുൻ മാർക്സിസ്റ്റ് എം.എൽ.എ യും ആയ വി.കെ.സി മമ്മദ്കോയയാണ് ഈ ഷോയുടെ നിർമ്മാണ തുകയായ 5 ലക്ഷം രൂപ വഹിച്ചത്. 
## അവലംബം

വിഭാഗം:ടെലിവിഷൻ പരിപാടികൾ
വർഗ്ഗം:റിയാലിറ്റി ഷോകൾ
കുരണ്ടി

കേരളത്തിൽ അങ്ങോളമിങ്ങോളം കാണുന്ന ഒരു വള്ളിച്ചെടിയാണ് **കുരണ്ടി** അഥവാ **കൊരണ്ടി**. .  **പൊൻകൊരണ്ടി, ഏകനായകം** എന്നെല്ലാം പേരുകളുണ്ട്.  ഇതൊരു ആയുർവേദ ഔഷധം കൂടിയാണ്.  ഇവയിൽ ചെറിയ പഴങ്ങൾ ധാരാളമായി കാണപ്പെടുന്നു. ഈ പഴങ്ങൾ ഭക്ഷ്യയോഗ്യവുമാണ്. മറ്റു വൃക്ഷങ്ങളിൽ പടർന്നു പന്തലിച്ചാണ് കുരണ്ടി വളരുന്നത്. ഇവയിലുണ്ടാകുന്ന പഴങ്ങൾക്ക് ഇലക്ട്രിക് ബൾബുകളുടെ ആകൃതിയാണുള്ളത്. നന്നായി പഴുത്ത കായ്കൾ ചുവന്ന നിറത്തിൽ കാണപ്പെടുന്നു. ഇവയുടെ ഉള്ളിൽ മാസളമായ ഭാഗമുണ്ട്. ഇതാണ് ഭക്ഷ്യയോഗ്യമായത്. വേനൽക്കാലത്താണ് പഴങ്ങൾ കൂടുതലായി കാണപ്പെടുന്നത്.  പഴങ്ങളിൽ നിന്നും ലഭിക്കുന്ന ഇവയുടെ വിത്തുകൾ പാകി മുളപ്പിച്ച് പുതിയവ വളർത്താം. നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാവുകളിലുമെല്ലാം കണ്ടുവരുന്നു. പശ്ചിമഘട്ടതദ്ദേശവാസിയാണ് ഈ വള്ളിച്ചെടി. ഈ ചെടിയുടെ വേരിൽ Salcital എന്നൊരു ഘടകം അടങ്ങിയിരിക്കുന്നു .ഈ ഘടകം രക്തത്തിലെ പഞ്ചസാരയുടെ അളവ് ക്രമീകരിക്കുന്നു...

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സലേഷ്യ
ഗേറ്റ്‌വേ ഓഫ് ഇന്ത്യ

തെക്കേ മുംബൈയിൽ കടൽതീരത്തായി സ്ഥിതി ചെയ്യുന്ന ഒരു കമാനമാണ് **ഗേറ്റ് വേ ഓഫ് ഇന്ത്യ**. ബസാൾട്ട്, കോൺക്രീറ്റ് എന്നിവയാൽ നിർമ്മിക്കപ്പെട്ട ഈ കമാനത്തിന്റെ ഉയരം 26 മീറ്ററാണ്.ബ്രിട്ടണിലെ ജോർജ്ജ് അഞ്ചാമൻ രാജാവും, മേരി രാജ്ഞിയും 1911 ൽ നടത്തിയ ഇന്ത്യാസന്ദർശനത്തിന്റെ ഓർമ്മക്കായി പണികഴിക്കപ്പെട്ടു. 1911-ലാണ് തറക്കല്ലിട്ടത്. പൂർത്തീകരണം 1924-ൽ.1924 ഡിസംബർ 4നായിരുന്നു ഉദ്ഘാടനം.ഹിന്ദു-മുസ്ലിം കെട്ടിട നിർമ്മാണ ശൈലികൾ ഏകോപിപ്പിച്ചാണു രൂപകൽപന.ഇന്തോ-സറാസെനിക് ശൈലി.നിർമ്മാണച്ചുമതല *ഗാമൺ ഇന്ത്യ*യ്ക്കായിരുന്നു. 21 ലക്ഷം രൂപയായിരുന്നു ഇതിന്റെ നിർമ്മാണച്ചിലവ്. അക്കാലത്ത് ഒരു ഭീമമായ തുകയായിരുന്നു ഇതെങ്കിലും കമാനത്തിലേക്കുള്ള പ്രവേശനമാർഗ്ഗം പൂർത്തീകരിക്കാൻ അന്നു സാധിച്ചിരുന്നില്ല.അക്കാലത്ത്‌ കടൽമാർഗ്ഗം നഗരത്തിലെത്തുന്നവർക്കുള്ള ആദ്യ കാഴ്ചയായിരുന്നു ഗേറ്റ്‌വേ. 
ഉയരം 85 അടി.മുംബൈയുടെ താജ്മഹൽ എന്നുമറിയപ്പെടുന്ന ഗേറ്റ്‌വേ ഇന്നും നഗരത്തിൽ വിനോദസഞ്ചാരികളെ ഏറ്റവും കൂടുതൽ ആകർഷിക്കുന്ന കേന്ദ്രമാണ്‌.

## സുരക്ഷ
സഞ്ചാരികളുടെ എണ്ണം കൂടുംതോറും ചരിത്രസ്മാരകത്തിനു നേരയുള്ള ഭീഷണികളും വർധിക്കുകയാണ്‌.2003ൽ ഗേറ്റ്‌വേയ്ക്കുമുന്നിലുണ്ടായ കാർ സ്ഫോടനത്തിനു പിന്നാലെ സുരക്ഷ കൂട്ടി.2008 നവംബർ 26നു പാക്ക്‌ തീവ്രവാദികൾ ഗേറ്റ്‌വേയ്ക്കു മുന്നിലെ താജ്‌ ഹോട്ടൽ ആക്രമിച്ച ശേഷം സഞ്ചാരിക്കു സുരക്ഷാ പരിശോധന കർശനമാക്കി.

## ഗ്യാലറി

File:The Apollo Bunder- the Gate of India.jpg|The Apollo Bunder- the Gate of India, 1905
File:Gateway of India, Bombay. 1911.JPG|Dedication ceremony of the gateway, 1924
File:Departure of British Troops from India - 28 February 1948 - Gateway of India.jpg|The Sikh parade at the Gateway to India on the occasion of the departure of British troops from India on 28 February 1948
File:Vintage Postcard of Gateway of India.jpg|Vintage Postcard of Gateway of India
File:India Mumbai Victor Grigas 2011-5.jpg|Inside the gateway, 2011
File:India Mumbai Victor Grigas 2011-6.jpg|Arch details, 2011
File:Gateway of India- Taj.jpg|The Gateway of India seen with the Taj Mahal Palace & Towers
File:India Mumbai Victor Grigas 2011.jpg|Signboard by the gate
File:Mumbai Gateway of India by night.jpg|Gateway of India by night
File:Gateway-side-view.jpg|Side view of Gateway of India, 2005
File:Mumbai Terror Protest.JPG|Few citizens near the Gateway of India demanding the government to act after the 26 November attacks in 2011


File:Gateway of India - Nightview.jpg|Entering India from the sea, 2011
File:Mum landmarks 13.JPG|nearer view of the gateway
File:Mum landmarks 14.JPG
File:Mum landmarks 11.JPG
File:Mum landmarks 12.JPG

*

വർഗ്ഗം:ഇന്ത്യയിലെ ചരിത്രസ്മാരകങ്ങൾ
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
മിലാൻ കുന്ദേര

ചെക്ക് വംശജനായ ലോകപ്രശസ്ത എഴുത്തുകാരൻ ആണ് **മിലാൻ കുന്ദേര (Milan Kundera)**. (ജനനം 1 ഏപ്രിൽ 1929 – മരണം 11 ജൂലൈ 2023). 1975 മുതൽ ഫ്രാൻസിൽ വസിക്കുന്നു. ചെക്കോസ്ലോവാക്യയിലെ കമ്മ്യൂണിസ്റ്റ് ഭരണകൂടം ഇദ്ദേഹത്തിന്റെ സൃഷ്ടികൾ നിരോധിക്കുകയും 1979-ൽ പൗരത്വം റദ്ദാക്കുകയും ചെയ്തിരുന്നു. 1981-ൽ ഫ്രഞ്ച് പൗരത്വം ലഭിച്ചു. ചെക്ക് ഭാഷയിലും ഫ്രഞ്ച് ഭാഷയിലും കൃതികൾ രചിച്ചിട്ടുണ്ട്.ദി അൺബെയറബിൾ ലൈറ്റ്നെസ്സ് ഓഫ് ബീയിങ്ങ്, ദി ബുക്ക് ഓഫ് ലാഫ്റ്റർ ആൻഡ് ഫൊർഗെറ്റിങ്ങ്, ദി ജോക്ക് തുടങ്ങിയവയാണ് പ്രശസ്ത കൃതികൾ. 2019 -ൽ ചെക്ക് സർക്കാർ അദ്ദേഹത്തിന്റെ പൗരത്വം തിരിച്ചു നൽകി

## കൃതികൾ
### നോവൽ
* *[[തമാശ(നോവൽ)]] (Žert)* (1967)
* *ജീവിതം മറ്റൊരിടത്താണ് (Život je jinde)* (1969)
* *വിടവാങ്ങൽ പാർട്ടി(Valčík na rozloučenou)* (1972)
* *[[ചിരിയുടെയുടെയും ചിന്തയുടേയും പുസ്തകം]] (Kniha smíchu a zapomnění)* (1978)
* *അസഹനീയമായ ഭാരം (Nesnesitelná lehkost bytí)* (1984)
* *ഇമ്മോർട്ടാലിറ്റി (Nesmrtelnost)* (1990)
* *സ്ലോവ്‍നസ്സ്(La Lenteur)* (1995)
* *ഐഡന്റിറ്റി (L'Identité)* (1998)
* *ഇഗ്നറൻസ് (L'Ignorance)* (2000)
* *[[ദി ഫെസ്റ്റിവൽ ഓഫ് ഇൻസിഗ്നിഫിക്കൻസ്]]* (*La fête de l'insignifiance*) (2014)

## പുറത്തേക്കുള്ള കണ്ണി

**ജീവചരിത്രം**
* 
* Milan Kundera and the Czech Republic. Retrieved 2010-09-25
* "Milan Kundera" 9 November 2008 *New York Times*. Retrieved 2010-09-25

;**പുസ്തക അവലോകനങ്ങൾ; അഭിമുഖങ്ങൾ**
* Review. The *[[Unbearable Lightness of Being]]* 2 April 1984 *New York Times*. Retrieved 2010-09-25
* 'Reading with Kundera' By Russell Banks 4 March 2007 *New York Times*. Retrieved 2010-09-25
* Review  of *[[Slowness (novel)|Slowness]]* from *The Review of European Studies*. Retrieved 2010-09-25
* "Of Dogs and death"  A review of *Une Recontre (An Encounter)* 27 April 2009. *The [[Oxonian Review]]*. Retrieved 2010-09-25
*  *The Review of Contemporary Fiction*, Summer 1989, 9.2. Retrieved 2010-09-25
* 

;Open letters
*  "Two Messages". Article by Václav Havel in *Salon* October 2008. Retrieved 2010-09-25
*  "The Flawed Defence" Article by Milan Kundera in *Salon* November 2008. Retrieved 2010-09-25
* "Informing und Terror"  by Ivan Klíma, about the Kundera controversy *Salon* October 2008
* Leprosy by Jiří Stránský, about the Kundera controversy, *Salon* October 2008. Retrieved 2010-09-25

; **ആർക്കൈവുകൾ**
* Finding aid to Milan Kundera Manuscripts at Columbia University. Rare Book & Manuscript Library.

## അവലംബം

വർഗ്ഗം:ഫ്രഞ്ച് എഴുത്തുകാർ
വർഗ്ഗം:1929-ൽ ജനിച്ചവർ
വർഗ്ഗം:ഫ്രഞ്ച് നോവലെഴുത്തുകാർ
വർഗ്ഗം:2023-ൽ മരിച്ചവർ
കിഴക്കമ്പലം

എറണാകുളം ജില്ലയിൽ കുന്നത്തുനാട് താലൂക്കിൽ കൊച്ചി നഗരത്തിനു സമീപമുള്ള ഒരു ഗ്രാമമാണു് **കിഴക്കമ്പലം**. കൊച്ചിയുടെ അതിദ്രുതമായ വികസനത്തിനു് ആനുപാതികമായി ഈ പഞ്ചായത്തുപ്രദേശവും ക്രമേണ ഒരു ഉപനഗരമായി മാറിക്കൊണ്ടിരിക്കുന്നു. കിറ്റെക്സ് ലിമിറ്റഡ്, സേവന ഗ്രൂപ്പ് തുടങ്ങി സാമ്പത്തികപ്രാധാന്യമുള്ള നിരവധി വ്യവസായസ്ഥപനങ്ങൾ കിഴക്കമ്പലത്താണു് സ്ഥിതി ചെയ്യുന്നതു്.
ടെക്സസ് മെഡിക്കൽ സെന്റർ

ലോകത്തെ ഏറ്റവും വലിയ മെഡിക്കൽ സെന്ററാണ് **ടെക്സസ് മെഡിക്കൽ സെന്റർ**. തെക്കുകിഴക്കേ ഹ്യൂസ്റ്റണിൽ ഹ്യൂസ്റ്റൺ ഡിസ്ട്രിക്റ്റിൽ, റൈസ് സർവ്വകലാശാല, ഹെർമൻ പാർക്ക്, റിലയന്റ് പാർക്ക്, മ്യൂസിയം ഡിസ്ട്രിക് എന്നിവയുടെ സമീപത്തായി സ്ഥിതി ചെയ്യുന്ന ഈ മെഡിക്കൽ സെന്ററിൽ രോഗീപാലനത്തിനും വൈദ്യശാസ്ത്രഗവേഷണത്തിനും ഇതരഗവേഷണങ്ങൾക്കുമുള്ള സൗകര്യങ്ങളുണ്ട്. മെഡിക്കൽ സെന്റർ സ്ഥിതി ചെയ്യുന്ന പ്രദേശം ഡാളസ് ഡൗൺടൗൺ പ്രദേശത്തെക്കാൽ വലുതാണ്. 13 ഹോസ്പിറ്റലുകൾ, 2 മെഡിക്കൽ സ്കൂളുകൾ, 4 നഴ്സിങ് സ്കൂളുകൾ, ഡെന്റിസ്ട്രി, പബ്ലിക്ക് ഹെൽത്ത്, ഫാർമസി എന്നിവയും മറ്റു വൈദ്യശാസ്ത്രമേഖലകളുമായും ബന്ധപ്പെട്ട സ്കൂളുകൾ എന്നിവ ഉൾപ്പെടെ 49 മെഡിക്കൽ സ്ഥാപനങ്ങൾ മെഡിക്കൽ സെന്ററിന്റെ ഭാഗമാണ്ട്. ഈ സ്ഥാപനങ്ങൾ എല്ലാം ലാഭേച്ഛയില്ലാതെ പ്രവർത്തിക്കുന്നവയാണ്. ഇവയിൽ ചില സ്ഥാപനങ്ങൾ ഹ്യൂസ്റ്റൺ നഗരത്തിനു പുറത്താണ് സ്ഥിതി ചെയ്യുന്നത്. ലോകത്തെ ഏറ്റവും ആദ്യമായി വായുമാർഗ്ഗമുള്ള ആംബുലൻസ് സർവീസ് തുടങ്ങിയത് ഇവിടെയാണ്. ഈ സർവീസാണ് ലോകത്തെ ഏറ്റവും വലിയ എയർ ആംബുലൻസ് സർവീസ്. ഇതുകൂടാതെ, ലോകത്ത് ഏറ്റവുമധികം ഹൃദയശസ്ത്രക്രിയകൾ നടക്കുന്നത് ഇവിടെയാണെന്ന് ടെക്സസ് മെഡിക്കൽ സെന്റർ അവകാശപ്പെടുന്നു.

പതിനായിരം വിദേശീയരായ രോഗികൾ ഉൾപ്പെടെ 5 ദശലക്ഷം രോഗികൾ വർഷംതോറും ഇവിടം സന്ദർശിക്കുന്നു സന്ദർശിക്കുന്നു. 2006ലെ കണക്കുപ്രകാരം 4,000 ഡോക്ടർമാരും 11,000 രജിസ്റ്റേർഡ് നഴ്സുമാരും ഉൾപ്പെടെ 75,000 പേർ ഹ്യൂസ്റ്റൺ മെഡിക്കൽ സെന്ററിൽ ജോലി ചെയ്യുന്നു.

## അവലംബം


വർഗ്ഗം:അമേരിക്കയിലെ ആശുപത്രികൾ
ഷുഗർലാൻഡ് (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഹ്യൂസ്റ്റൺ-ഷുഗർലാൻഡ്-ബേടൗൺ മെട്രൊപ്പൊളിറ്റൻ പ്രദേശത്തിനും ഫോർട്ട് ബെൻഡ് കൗണ്ടിക്കും ഉള്ളിൽ സ്ഥിതി ചെയ്യുന്ന ഒരു നഗരമാണ് **ഷുഗർലാൻഡ്**. കഴിഞ്ഞ പത്തുവർഷം കൊണ്ട് ജനസംഖ്യയിൽ 158 ശതമാനം വളർന്ന ഷുഗർലാൻഡ് ടെക്സസിലെ ഏറ്റവും വേഗത്തിൽ വളരുന്ന നഗരങ്ങളിലൊന്നാണ്. 2008ലെ യു.എസ്. സെൻസസ് ബ്യൂറോയുടെ കണക്കുപ്രകാരം നഗരത്തിലെ ജനസംഖ്യ   79,943 ആണ്. മദ്ധ്യമ(median) കുടുംബവരുമാനം $110,327ഉം വീടുകളുടെ വിലയിൽ മദ്ധ്യമ(median)വില $272,151ഉം ആണ്. 2000-2007 കാലഘട്ടത്തിൽ ഷുഗർലാൻഡിലെ തൊഴിലവസരങ്ങൾ 46.24% വർദ്ധിക്കുകയും ചെയ്തു.

ഷുഗർലാൻഡ് സിറ്റി കൗൺസിലിലെ മലയാളിയായ തോമസ് എബ്രാഹം 2004 ജൂൺ 19നാണ് കൗൺസിലിലേയ്ക്ക് തിരഞ്ഞെടുക്കപ്പെട്ടത്. നിലവിൽ അദ്ദേഹം പ്രോട്ടെം മേയറായും സേവനമനുഷ്ഠിക്കുന്നുണ്ട്.

## അവലംബം


## പുറത്തേയ്ക്കുള്ള കണ്ണികൾ

* City of Sugar Land
* Sugar Land Neighborhood Associations
* 

വർഗ്ഗം:ടെക്സസിലെ പട്ടണങ്ങൾ
നൈജീരിയൻ ഡ്വാർഫ് ഗോട്ട്

200px|thumb| നൈജീരിയൻ ഡ്വാർഫ് ഗോട്ട് കാനഡായിലെ ഒരു ഫാമിൽ
ലോകത്ത് കാണപ്പെടുന്ന ആടുവർഗ്ഗങ്ങളിൽ ഏറ്റവും ചെറിയ ഇനമാണ് **നൈജീരിയൻ ഡ്വാർഫ് ഗോട്ട്**. തെക്കൻ ആഫ്രിക്കയാണ് ഇവയുടെ ജന്മദേശം. വലിപ്പക്കുറവു കാരണം മനുഷ്യർ ഇവയെ നായ്ക്കളെ പോലെ ഇണക്കി വളർത്തുന്നു . അതിനാൽ ഇവ 'ഓമന ആടുകൾ' എന്നും അറിയപ്പെടുന്നു. മുൻകാലങ്ങളിൽ ആഫ്രിക്കയിൽ നിന്നും അമേരിക്കയിലേക്ക് ഇവയെ ധാരാളമായി ഇറക്കുമതി ചെയ്തിരുന്നു. 

## ശരീരപ്രകൃതി
27 മുതൽ 36 വരെ കിലോ തൂക്കം വയ്ക്കുന്ന ഇവ വെള്ള, കറുപ്പ്, ചുവപ്പ്, ചാരം, തവിട്ട് എന്നീ നിറങ്ങളിൽ കാണപ്പെടുന്നു. ദിവസം 1-2 ലിറ്റർ വരെ പാൽ ഇവയിൽ നിന്നും ലഭിക്കുന്നു. 15 മുതൽ 20 വർഷം വരെയാണ് ഇവയുടെ വർദ്ധിച്ച ആയുസ്സ്.

## പുറത്തേക്കുള്ള കണ്ണികൾ

* Nigerian Dwarf Goat Association
* Ruminations Magazine
* American Nigerian Dwarf Dairy Association, The breed club of the Nigerian Dwarf goat
*  The American Goat society, the primary registry for the Nigerian Dwarf goat
*  Goat Health Care: Best of Ruminations 2001-2007 by Cheryl K. Smith
* Raising Goats for Dummies, by Cheryl K. Smith
*  Article about Caprine Arthritis Encephalitis 
* Article about Caprine Arthritis Encephalitis

## അവലംബം

വർഗ്ഗം:വളർത്തുമൃഗങ്ങൾ
വർഗ്ഗം:ആടുകൾ
അജ്മീർ ദർഗാസ്ഫോടനം

രാജസ്ഥാനിലെ അജ്മീറിലുള്ള ഖ്വാജ മുഈനുദ്ദീൻ ചിശ്തിയുടെ ദർഗ ശരീഫിൽ  2007 ഒകോടോബർ 11 നു് ഉണ്ടായ ബോംബ്സ്ഫോടനമാണ് അജ്മീർ ദർഗാസ്ഫോടനം . ടിഫിൻ പെട്ടിയിൽ ഒളിപ്പിച്ച സ്ഫോടകവസ്തുക്കൾ പൊട്ടിത്തെറിച്ചുണ്ടായ ഈ സ്ഫോടനത്തിൽ മൂന്ന് പേർ മരിക്കുകയും മുപ്പത് പേർക്ക് പരിക്കേൽക്കുകയും ചെയ്തു. അയ്യായിരത്തോളം ആളുകൾ ഈ സമയത്ത് അവിടെ പ്രാർഥനക്ക് എത്തിയിട്ടുണ്ടായിരുന്നു.. സ്ഫോടനത്തെ കുറിച്ച് ആദ്യം അന്വേഷണം നടത്തിയ രാജസ്ഥാൻ ഭീകരവിരുദ്ധ സേന (എ.ടി.എസ്)യുടെ പ്രാഥമിക നിഗമനം ഈ കൃത്യത്തിനു പിന്നിൽ ഹർക്കത്തുൽ ജിഹാദി ഇസ്ലാമിയ എന്ന മുസ്ലിം ഭീകര സംഘടനയാണ് എന്നായിരുന്നു. പിന്നീട് സി.ബി.ഐ അന്വേഷണത്തിനു ആവശ്യമുയർന്നതിനെ തുടർന്ന് അന്വേഷണം സി.ബി.ഐ. ഏറ്റെടുക്കുകയും ഈ ഭീകരകൃത്യത്തിനു പുറകിൽ സനാതൻ സൻസ്ത, അഭിനവ് ഭാരത് എന്നീ ഹിന്ദു ഭീകര സംഘടനകളാണ് എന്ന് കണ്ടെത്തുകയുമുണ്ടായി.. ആർ.എസ്.എസിന്റെ ദേശീയ നിർവാഹക സമിതി അംഗവും സഹ്പ്രചാർ പ്രമുഖുമായ ഇന്ദ്രേഷ് കുമാർ എന്നയാളെ ഇതുമായി  ബന്ധപ്പെട്ട് സി.ബി.ഐ ചോദ്യം ചെയ്യുകയും ഇന്ത്യൻ പീനൽകോഡ് പ്രകാരം ഗൂഢാലോചനാകുറ്റത്തിനു സി.ബി.ഐ കേസ് ഫയൽ ചെയ്യുകയും ചെയ്തു. അജ്മീർ സ്ഫോടനത്തിൽ കുറ്റമാരോപിക്കപ്പെടുന്ന ദേവേന്ദ്ര ഗുപ്ത എന്നയാളുമായി ബന്ധപ്പെട്ടിരുന്നതായി ഉത്തർപ്രദേശിലെ ആർ.എസ്.സിന്റെ മുതിർന്ന പ്രവർത്തകരായ അശോക് വർഷണിയും അശോക് ബെറിയും ചോദ്യം ചെയ്യലിൽ സമ്മതിച്ചതായി സി.ബി.ഐ. അവകാശപ്പെടുകയും ചെയ്തു.

## അവലംബം

വർഗ്ഗം:ആരാധനാലയങ്ങൾക്കെതിരെ നടന്ന അക്രമണങ്ങൾ
വർഗ്ഗം:കാവി ഭീകരത
ജോളി റോജർ

കടൽകൊള്ളക്കാർ തങ്ങളുടെ കപ്പലുകളിൽ ഉപയോഗിക്കുന്ന കൊടിയടയാളമാണ് **ജോളി റോജർ**. മറ്റു കപ്പൽക്കാരെ ഭയചകിതരാക്കി എതിർപ്പ് കൂടാതെ കീഴടങ്ങാൻ പ്രേരിപ്പിക്കുക എന്നതാണ് ഇതിന്റെ ഉദ്ദേശ്യം. 17-18 നൂറ്റാണ്ടുകളിൽ കുപ്രസിദ്ധരായ പല കടൽകൊള്ളക്കാരും തങ്ങളുടെ അഭിരുചിക്കൊത്ത വിവിധ അടയാളങ്ങൾ സ്വീകരിച്ചിട്ടുണ്ടെങ്കിലും ഒരു തലയോട്ടിയും X- ആകൃതിയിൽ ക്രമീകരിച്ച രണ്ടെല്ലുകളും ആണ് ഏറെ പ്രശസ്തം. ഈ ചിഹ്നം ഇന്നും അപായസൂചനയായി പലയിടങ്ങളിലും ഉപയോഗിച്ചു പോരുന്നു.

വർഗ്ഗം:പതാകകൾ
പരിപ്പുവട

thumb|200px|വലത്ത്‌|പരിപ്പുവട
കേരളത്തിലുടനീളം  കണ്ടുവരുന്ന  വളരെ  രുചികരമായ ഭക്ഷ്യവിഭവമാണ് ഇത്.  പരിപ്പ്, പച്ചമുളക്, വേപ്പില, ഉപ്പ്,ചുവന്നുള്ളി, ഇഞ്ചി എന്നിവ കുഴച്ച് കൈയ്യിൽ വച്ച് അമർത്തി എണ്ണയിൽ പൊരിച്ചാണ് ഇത് ഉണ്ടാക്കുന്നത്. ചായ/ കാപ്പി എന്നിവയോടൊന്നിച്ചുള്ള ലഘുഭക്ഷണവിഭവം ആയിട്ടാണ് പരിപ്പുവട പൊതുവേ ഉപയോഗിക്കുന്നത്. പരിപ്പുവട രസത്തിൽ കൂട്ടി  ഉപയോഗിക്കുമ്പോൾ   രസവടയാകുന്നു.

## ചേരുവകൾ
പരിപ്പ്, പച്ചമുളക്, കായം, കറിവേപ്പില, ചുവന്നുള്ളി, വറ്റൽ മുളക്, വെളിച്ചെണ്ണ, ഉപ്പ് 

## ചിത്രശാല

പ്രമാണം:Parippuvada.JPG|പരിപ്പുവട കേരളത്തിലെ ഒരു ചായക്കടയിൽ  
പ്രമാണം:പരിപ്പുവടകൾ.JPG|പരിപ്പുവടകൾ

## അവലംബം


വർഗ്ഗം:എണ്ണപ്പലഹാരങ്ങൾ‎
വർഗ്ഗം: ഭക്ഷണപദാർത്ഥങ്ങൾ 
വർഗ്ഗം:കേരളത്തിലെ ഭക്ഷ്യവിഭവങ്ങൾ
വണ്ടർ ലാ, കൊച്ചി

കൊച്ചിക്കടുത്ത് പള്ളിക്കരയിലെ കുന്നിൻ മുകളിൽ സ്ഥിതിചെയ്യുന്ന അമ്യുസ്മെന്റ്റ്‌ പാർക്കാണ് **വണ്ടർ ലാ**. *വണ്ടർ ലായുടെ പഴയ പേരാണ് *'വീഗാലാൻഡ്‌**'. ജോസഫ് ജോൺ ആണ് ഇതു രൂപകല്പന ചെയ്തത്. കൊച്ചിയിൽ നിന്നും 15 കിലോമീറ്റർ ദൂരത്തിലാണ് വീഗാലാൻഡ് സ്ഥിതിചെയ്യുന്നത് . വ്യവസായ പ്രമുഖൻ കൊച്ചൗസേഫ് ചിറ്റിലപ്പിള്ളിയാണ് വീഗാലാൻഡിന്റെ സ്ഥാപകൻ.

## ഉല്ലാസ സവാരികൾ
* വേവ് പൂൾ
* വണ്ടർ സ്പ്ലാഷ്
* ഫൺ ഗ്ലൈഡ്സ്
* റാപിഡ് റിവർ
* ബുള്ളറ്റ് റൈഡ്സ്
* മാജിക് കാർപ്പറ്റ്
* ഡ്രാഗൺ ട്വിസ്റ്റർ
* ക്യാറ്റർപില്ലർ റൈഡ്
* മ്യൂസിക്കൽ റൈഡ്

## എത്തിച്ചേരാൻ
* വടക്ക് നിന്ന് - ആലുവയിൽ നിന്ന് പൂക്കാട്ടുപടി, കിഴക്കമ്പലം വഴി വീഗാലാന്റിൽ എത്തിച്ചേരാം. ആലുവയിൽ നിന്ന് 17 കിലോമീറ്റർ ആണ് ദൂരം. അല്ലെങ്കിൽ നാഷണൽ ഹൈവേ 47-ൽ കളമശ്ശേരിയിൽ നിന്ന് തിരിഞ്ഞും ഇവിടെ എത്തിച്ചേരാം.
* തെക്ക് നിന്ന് - തൃപ്പൂണിത്തുറയിൽ നിന്ന് പള്ളിക്കര വഴി 15km യാത്ര ചെയ്താൽ വീഗാലാന്റിൽ എത്തിച്ചേരാം.
* കിഴക്ക് നിന്ന് - മുവാറ്റുപുഴ വഴി വീഗാലാന്റിലേയ്ക്കുള്ള ദൂരം 27 കിലോമീറ്ററാണ്. പട്ടിമറ്റം വഴി സ്റ്റേറ്റ് ഹൈവേ 41 വഴി പാലാരിവട്ടത്തേയ്ക്കുള്ള വഴിയാണ് വരേണ്ടത്. കോതമംഗലം, തൊടുപുഴ,  എന്നീ ഭാഗത്ത് നിന്ന് ഇങ്ങനെ എത്തിച്ചേരാം. 
* പടിഞ്ഞാറ് നിന്ന് - എറണാകുളം പട്ടണത്തിൽ നിന്ന് കാക്കനാട്-പള്ളിക്കര വഴിയിലൂടെ വീഗാലാന്റിൽ എത്താം. ഗുരുവായൂർ നോർത്ത് പറവൂർ എന്നിവിടങ്ങളിൽ നിന്ന് വരുന്നവർക്ക് അനുയോജ്യമായ വഴി.

## ചിത്രശാല

File:Veega.JPG|ഒറ്റനോട്ടത്തിൽ
File:Veegaland entrance.JPG|പ്രവേശനകവാടം
File:Veegaland_water_pool.JPG|നീന്തൽക്കുളം
File:Veegaland thunder fall tower.JPG|തണ്ടർഫാൾ എന്ന കളി
File:Veegaland super jumber ride.JPG|സൂപ്പർ ജമ്പർ റൈഡ്
File:Veegaland space gun ride.JPG|സ്പേസ് ഗൺ റൈഡ്
File:Veegaland sky weel night.JPG|സ്കൈവീൽ
File:Veegaland pool.JPG|നീന്തൽക്കുളം
File:Clock tower clock in night.JPG|വണ്ടർലായിലെ ക്ലോക്ക് ടവർ രാത്രിയിൽ
File:Veegaland musical foundain show.JPG|സംഗീത ജലധാര‌

File:Veegaland laser show1.JPG
File:Veegaland garden chairs.JPG
File:Veegaland full view.JPG
File:Veegaland clock tower.JPG
File:Veegaland cartoon charater man.JPG
File:Veegaland awards.JPG
File:Veegaland Musical foundain.JPG
File:Monster ride veegaland.JPG


## അവലംബം

വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
വർഗ്ഗം:കേരളത്തിലെ അമ്യൂസ്മെന്റ് പാർക്കുകൾ
വർഗ്ഗം:കൊച്ചി
ഉളളിവട

ലഘുചിത്രം|വലത്ത്‌|ഉള്ളിവട
ഉള്ളി (സവോള) കൂടുതലായി ഉൾപ്പെടുത്തി ഉണ്ടാക്കുന്ന ഒരു തരം വടയാണ് ഉള്ളിവട. വൃത്താകൃതിയിൽ നടുക്ക് ഒരു തുളയുള്ള  ആകൃതിയിലും ചെറിയ ഗോളരൂപത്തിൽ തുളയിടാതേയുമായി രണ്ട് രീതിയിൽ ഇത് കാണപ്പെടുന്നു.  ഉളളി, മൈദ, പച്ചമുളക്, കറിവേപ്പില, വെളിച്ചെണ്ണ, ഉപ്പ് എന്നിവയാണ് ഇതിന്റെ നിർമ്മിതിക്കായ് പ്രധാനമായും ഉപയോഗിക്കുന്നത്.
മാർ ബർസൗമാസ് ഓർത്തഡോക്സ് പള്ളി, ആറ്റുവ

ആലപ്പുഴ ജില്ലയിലെ ആറ്റുവയിൽ സ്ഥിതി ചെയ്യുന്ന ഒരു ക്രൈസ്തവ ദേവാലയമാണ്  **മാർ ബർസൗമാസ് ഓർത്തഡോക്സ് പള്ളി**.
## ചരിത്രം
ഈ ദേവാലയം 1912-ൽ സഥാപിതമായി. മലങ്കര ഓർത്തഡോക്സ് സഭയിലെ ചെങ്ങന്നൂർ ഭദ്രാസനത്തിൽ മാർ ബർസൗമയുടെ നാമത്തിൽ സഥാപിതമായ പ്രഥമ ദേവാലയമാണിത്. ആറ്റുവ ഗ്രാമത്തിലും ചുറ്റുപാടും താമസിച്ചിരുന്ന മുപ്പതിൽപ്പ‌രം വരുന്ന സഭാ വിശ്വാസികളായിരുന്നു ഈ ദേവാലയത്തിനു തുടക്കമിട്ടത്.
വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
ശിംശപാവൃക്ഷം

അശോകം ഉൾപ്പെടുന്ന സിസാൽപിനേസിയേ കുടുംബത്തിൽപെടുന്ന ഒരു ചെടിയാണ്‌ ശിംശപാവൃക്ഷം. . orchid tree, queen of flowering trees എന്നെല്ലാം അറിയപ്പെടുന്നു. Amherstia ജനുസ്സിലെ ഏക സ്പീഷിസ് ആണ് ഈ ചെടി. 12 മീറ്റർ വരെ ഉയരത്തിൽ വളരുന്നു. പൂവിന്റെ മുഖ്യദളത്തിനു ചുറ്റുമായി ധാരാളം ചെറുദളങ്ങൾ ചേർന്ന വ്യത്യസ്ത രൂപമാണ്. ഓറഞ്ച്, മഞ്ഞ, വെള്ള തുടങ്ങിയ നിറങ്ങളുടെ സങ്കരമാണ് ഇവ. ചെടിയുടെ ശാഖകൾ താഴേയ്ക്ക് ഒതുങ്ങിയ പ്രകൃതമാണ്. ഫെബ്രുവരി, മാർച്ച് മാസങ്ങളിലാണ് പൂക്കൾ കാണപ്പെടുക. ഇലകൾ സാധാരണപോലെ പച്ചയും തളിരിലകൾ തവിട്ടുനിറവുമാണ്. മ്യാന്മാർ ആണ് ജന്മദേശം. അതിനാൽ Pride of Burma എന്ന് അറിയപ്പെടുന്നു. ബർമയുടെ അഭിമാനം എന്ന് ഈ മരം അറിയപ്പെടുന്നു.

## പുരാണങ്ങളിലെ പരാമർശം

രാമായണത്തിൽ ശിംശപാ വൃക്ഷത്തെപ്പറ്റി പരാമർ‌ശിച്ചിട്ടുണ്ട്. ലങ്കേശനായ രാവണന്റെ അശോകവനിയിൽ സീത ഇരിക്കുന്നത് ശിംശപാവൃക്ഷച്ചുവട്ടിലാണ്.  ഭാഗവതത്തിൽ രാമായണകഥ പറയുന്ന ഭാഗത്ത് ശ്രീരാമൻ സീതയെ കാണുന്ന ഭാഗം ഇപ്രകാരം വർ‌‍ണിച്ചിരിക്കുന്നു.

അതിനുശേഷം ഭഗവാൻ (ശ്രീരാമൻ) സീതയെ കണ്ടു :  അശോകവനത്തിൽ - ക്ഷീണിച്ച് മെലിഞ്ഞ്, വിരഹത്താൽ വ്യാധിപൂണ്ട്, ശിംശപാവൃക്ഷച്ചുവട്ടിൽ ആശ്രയം പ്രാപിച്ച രീതിയിൽ. 
## അവലംബം

## പുറത്തേക്കുള്ള കണ്ണികൾ
* http://toptropicals.com - പൂവിന്റെ ചിത്രങ്ങൾ 
* www.arkive.org‍‍ 
* http://southeastgrowers.com ചിത്രങ്ങൾ 

വർഗ്ഗം:വൃക്ഷങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കേരളത്തിലെ സസ്യജാലം
മരയണ്ണാൻ

അണ്ണാൻ കുടുംബത്തിലെ ഒരംഗമാണ് **മരയണ്ണാൻ**‍ (ഇംഗ്ലീഷ്:**Tree squirrel**). അന്റാർട്ടിക്ക ഒഴികെയുള്ള ലോകത്തിലെ മറ്റെല്ലാ ഭൂഖണ്ഡങ്ങളിലുമായി ഇവയുടെ നൂറുകണക്കിന് സ്പീഷിസുകളുണ്ട്. മരയാണ്ണാനെ പൊതുവായി അണ്ണാൻ എന്നും വിളിക്കാറുണ്ട്. മരയണ്ണാൻ എന്നത് പലതരം അണ്ണാൻ സ്പീഷിസുകൾ കൂടി ചേർന്നതാണ്. മരയണ്ണാനിലെ ചില ഉപവിഭാഗങ്ങളാണ് പറക്കും അണ്ണാൻ, മാർമോട്ടുകൾ, തറയണ്ണാൻ, ചിപ്മങ്ക് മുതലായവ.

വർഗ്ഗം:അണ്ണാനുകൾ
വർഗ്ഗം:കരണ്ടുതീനികൾ
വർഗ്ഗം:മരയണ്ണാനുകൾ
അന്തർദേശീയ വനവർഷം

ഐക്യരാഷ്ട്രസഭയുടെ ആഹ്വാനമനുസരിച്ച് 2011  **അന്തർദേശീയ വനവർഷ**മായി ആചരിക്കുന്നു (International Year of Forests) . ഈ തലമുറയുടെയും വരാനിരിക്കുന്ന തലമുറകളുടെയും പ്രയോജനത്തെകരുതി, ലോകമാകമാനമുള്ള വനങ്ങളെ സംരക്ഷിക്കേണ്ടതിന്റെ പ്രാധാന്യം ബോധ്യപ്പെടുത്താനും സുസ്ഥിര വനപരിപാലന മുറകളെക്കുറിച്ചുള്ള അവബോധം വളർത്താനും ലക്ഷ്യമിട്ടാണ് അന്താരാഷ്ട്ര വനവർഷാചരണത്തിന് യു.എൻ ആഹ്വാനം ചെയ്തിരിക്കുന്നത്. ലോകമാകമാനം സംഭവിച്ചുകൊണ്ടിരിക്കുന്ന കാലാവസ്ഥാമാറ്റത്തെ നേരിടുവാനുള്ള സാർവദേശീയ മുന്നൊരുക്കമായാണ് ഈ ആചരണം. ലോകമാകമാനം പ്രതിവർഷം 50000 ചതുരശ്ര മൈൽ എന്ന തോതിൽ വനമേഖലകൾ നശിപ്പിക്കപ്പെടുന്നു. അതോടൊപ്പം തന്നെ ജന്തുജാലങ്ങളും വംശനാശഭീക്ഷണി നേരിട്ടുകൊണ്ടിരിക്കുന്നു. ഈ വനങ്ങളിലെ സസ്യജാലങ്ങളാണ് അന്തരീക്ഷത്തിലെ കാർബൺ ഡയോക്സൈഡിനെ ആഗീകരണം ചെയ്ത് പ്രാണവായുവായ ഓക്സിജനെ പുറംതള്ളുന്നത്. വനങ്ങൾ തകരുന്നതോടെ ഈ സന്തുലിതാവസ്ഥയ്ക്ക് മാറ്റം സംഭവിക്കുന്നു. മണ്ണൊലിപ്പു മൂലം ജലദൗർലഭ്യം സംഭവിക്കുന്നു. ഇങ്ങനെയുള്ള എല്ലാവിധ നശീകരണങ്ങളെക്കുറിച്ചുള്ള ബോധവത്കരണമാണ് അന്തർദേശീയ വനവർഷം കൊണ്ട് ഉദ്ദേശിക്കുന്നത്.

## അവലംബം

വർഗ്ഗം:അന്താരാഷ്ട്ര വർഷാചരണങ്ങൾ
സൈൻസ് വീഡിയോ ഫെസ്റ്റിവൽ

ഫെഡറേഷൻ‌ ഓഫ്‌ ഫിലിം സൊസൈറ്റീസ് ഓഫ് ഇന്ത്യ - കേരള ഘടകം  സംഘടിപ്പിക്കുന്ന, ജോൺ‌ ഏബ്രഹാം ദേശീയപുരസ്കാരത്തിനായുള്ള വീഡിയോ ഡോക്യുമെന്ററികളുടെയും  ഹ്രസ്വചിത്രങ്ങളുടെയും മേളയാണ് സൈൻ‌സ്. 1999 ൽ‌ മലയാളസിനിമയ്ക്കുള്ള പുരസ്കാരമായാണു ഫെഡറേഷൻ‌ ഓഫ്‌ ഫിലിം സൊസൈറ്റീസ് ഓഫ് ഇന്ത്യ - കേരള ഘടകം ജോൺ‌ ഏബ്രഹാം പുരസ്കാരം ഏർപ്പെടുത്തിയത്. 2005 ൽ   ഡോക്യുമെന്ററികൾക്കും  ഹ്രസ്വചിത്രങ്ങൾക്കും ഉള്ള മത്സരം ദേശീയതലത്തിലേക്കുയർത്തി സൈൻസ് എന്ന മേള ആരംഭിച്ചു. അടൂർ‌ ഗോപാലകൃഷ്ണൻ‌, സഈദ് മിർസ, കുമാർ ഷഹാനി, മണി കൗൾ‌, അരുൺ‌ ഘോപ്കർ എന്നിവർ‌ വിവിധവർഷങ്ങളിൽ‌ ജൂറി അധ്യക്ഷൻമാർ‌ ആയിരുന്നു. മികച്ച ഡോക്യുമെന്ററി, മികച്ച ഹ്രസ്വചിത്രം, സിനിമ ഓഫ് റെസിസ്റ്റൻസ്, സിനിമ എക്സ്പെരിമെന്റ എന്നീ നാലു പുരസ്കാരങ്ങൾ‌ നൽകിവരുന്നു. 25000 രൂപയും സി. എൻ‌. കരുണാകരൻ‌ രൂപകൽപ്പന ചെയ്ത ശിൽപ്പവും പ്രശസ്തിപത്രവുമാണു ജോൺ‌ ഏബ്രഹാം ദേശീയപുരസ്കാരം. 2011 ലെ മേള ഫെബ്രുവരി 11 മുതൽ‌ തിരുവനന്തപുരത്ത് നടക്കും. ഈ വർഷം മുതൽ‌ കേരളത്തിലെ വിദ്യാർഥികൾ സംവിധാനം ചെയ്ത ചിത്രങ്ങളുടെ മത്സരവിഭാഗവും ഉണ്ട്.

സൈൻസ് മേളയിൽ‌ വിവിധവർഷങ്ങളിൽ‌ പ്രദർശിപ്പിച്ച് ശ്രദ്ധ നേടിയ ചിത്രങ്ങൾ‌ പിന്നീട് ഏറെ പ്രധാനപ്പെട്ട പുരസ്കാരങ്ങൾ‌ നേടിയിട്ടുണ്ട്. മാത്രമല്ല, പല സാമൂഹ്യപ്രശ്നങ്ങളും രാജ്യാന്തരസമൂഹത്തിന്റെയും മാധ്യമങ്ങളുടെയും ശ്രദ്ധയിൽ വരാനും ഇടയാക്കി. മണിപ്പൂരിലെ സൈന്യത്തിന്റെ അമിതാധികാരം ഉണ്ടാക്കുന്ന മനുഷ്യാവകാശപ്രശ്നങ്ങൾ പ്രതിപാദിക്കുന്ന അഫ്സ്പ-1958 (ഹോബം പബൻ‌ കുമാർ‌), ഒറീസയിലെ ആദിവാസികളുടെ സമരകഥയായ മഹുവ മെമയേഴ്സ് (വിനോദ് രാജ), ഹിമാലയത്തിലേക്ക് ഒറ്റക്കു നടത്തിയ യാത്രയെ ചിത്രീകരിക്കുന്ന റൈഡിങ്ങ് സോളോ റ്റു ദ് ടോപ്പ് ഓഫ് ദ് വേൾഡ് (ഗൗരവ് ജാനി), ഹോപ്പ് ഡൈസ് ലാസ്റ്റ് ഇൻ വാർ (സുപ്രിയോ സെൻ) തുടങ്ങിയ ചിത്രങ്ങൾ ഏറെ ശ്രദ്ധിക്കപ്പെട്ടവയാണ്.

വർഗ്ഗം:കേരളത്തിലെ ചലച്ചിത്രമേളകൾ
ആഫ്രിക്കൻ മഹാഗണി

ഖായ സെനഗലെൻസിസ് എന്ന വംശത്തിൽപ്പെട്ട മഹാഗണി മരമാണ് **ആഫ്രിക്കൻ മഹാഗണി** എന്നറിയപ്പെടുന്നത്. ഇത് വളരെ ചുരുങ്ങിയ കാലയളവിൽ തന്നെ 60 മുതൽ 80 അടി വരെ ഉയരം വയ്ക്കുന്നു. മുൻകാലങ്ങളിൽ ഇവ ആഫ്രിക്കൻ വനാന്തരങ്ങളിൽ മാത്രമാണ് കാണപ്പെട്ടിരുന്നത്. തന്മൂലമാണ് ഇവയ്ക്ക് ആഫ്രിക്കൻ മഹാഗണി എന്ന പേർ ലഭ്യമായത്. 25 വർഷങ്ങൾക്കു ശേഷം മാത്രമേ ഇവ പൂക്കുകയും കായ്ക്കുകയും ചെയ്യുന്നുള്ളു. ഇതിനാൽ വംശവർദ്ധന വളരെ സാവധാനമാണ്. ഇന്ത്യയിൽ വ്യാപകമായി കാണപ്പെടുന്ന മഹാഗണിയുമായി താരതമ്യപ്പെടുത്തുമ്പോൾ ആഫ്രിക്കൻ മഹാഗണിയുടെ വളർച്ച ഇരട്ടി വേഗത്തിലാണ്.

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ സസ്യജാലം
കൂട്ട്യായ്ക്കാർ

വടക്കൻ മലബാറിലെ ക്ഷേത്രങ്ങളിൽ ഉൽസവങ്ങൾക്കും മറ്റു കാര്യങ്ങൾക്കും സഹായിക്കുന്നതിന് തിരഞ്ഞെടുക്കപ്പെടുന്നവരാണ് **കൂട്ട്യായ്ക്കാർ**.
രണ്ടോ കൂടുതലായാൽ നാലോ ആളുകളെയാണ് തിരഞ്ഞെടുക്കുന്നത്. അവർ പരസ്പരം **ചങ്ങാതി** എന്നാണ് വിളിക്കുന്നത്. ചുമതല കാലാവധിക്ക് ശേഷം ഒഴിഞ്ഞാലും ചങ്ങാതി എന്നു തന്നെയാണ് വിളിക്കുന്നത്.  യാദവർക്കിടയിൽ ഇവരെ ** കാലുവരക്കാർ** എന്നു വിളിക്കും.

## തിരഞ്ഞെടുപ്പ്
മിക്ക ക്ഷേത്രങ്ങളിലും വൃശ്ചികമാസത്തിലാണ് തിരഞ്ഞെടുപ്പ് നടക്കുക. ക്ഷേത്രത്തിനു കീഴിലുള്ള വിവാഹിതരായ ചെറുപ്പക്കാരിൽ നിന്നാണ് ഇവരെ തിരഞ്ഞേടുക്കുന്നത്.ചില സ്ഥലങ്ങളിൽ നറുക്കെടുക്കുന്ന രീതിയുമുണ്ട്. തെയ്യങ്ങൾ നേരിട്ട് ചുമതല ഏല്പിക്കുന്ന ക്ഷേത്രങ്ങളുമുണ്ട്. ഒരു വർഷത്തേക്കാണ് തിരഞ്ഞെടുപ്പ്.തിരഞ്ഞെടുത്താൽ ഒഴിയാനും പാടില്ല.

## ആചാരം
ചുമതലയേറ്റാൽ ഒരു വർഷം തികഞ്ഞ ചിട്ടയോടെ വേണം ജീവിക്കാൻ. ഷർട്ടിടാതെ വെള്ളമുണ്ട് മാത്രമെ ധറിക്കാവൂ. ക്ഷേത്രകാര്യങ്ങൾക്ക് പോകുമ്പോൾ മുദ്ര(മരം കോണ്ടുള്ള ഒരു തരം വടി) കൈയിൽ വേണം. ചില ക്ഷേത്രങ്ങളിൽ ഉറുമാൽ കൂടി മുദ്രയായി ഉണ്ടാകും.

മദ്യപിക്കരുത്. ശുദ്ധിയുള്ള സ്ഥലങ്ങളിൽ നിന്നെ ഭക്ഷണം കഴിക്കാവൂ. അടുത്ത ബന്ധുക്കൾ മരിച്ചാൽ പോലും ബലികർമ്മങ്ങളിൽ പങ്കെടുക്കാൻ പാടില്ല. മരണവീട്ടിൽ പോയാൽ തന്നെ സംസ്ക്കര ചടങ്ങുകൾ തുടങ്ങുന്നതിനു മുമ്പെ മടങ്ങണം.
സുനാമിക

സുനാമികൊണ്ടുണ്ടായ മുറിവുകളും വേദനകളും മറക്കാൻ വേണ്ടി ഒരുകൂട്ടം അമ്മമാർ കണ്ടുപിടിച്ചതാണ് **സുനാമിക.** ചെറുവിരലിന്റെ വലിപ്പമുള്ള കൊച്ചു പാവകളാണ് ഇവ. സുനാമിയുടെ മകളെന്നും ഇതിനെ വിശേഷിപ്പിക്കാറുണ്ട്. തുണികഷണങ്ങൾകൊണ്ടാണ് ഇതുണ്ടാക്കുന്നത്. ബുക്ക് മാർക്കായും, പേപ്പർക്ലിപ്പായും ഒക്കെ ഇതു കിട്ടും.  

സുനാമി തിരമാലകൾ കവർന്നെടുത്ത സ്വപ്നങ്ങൾ ഇതുകൊണ്ട് വീണ്ടും പിടിച്ചെടുക്കുകയാണ് ഒരു കൂട്ടം സ്ത്രീകൾ. പോണ്ടിച്ചേരിയലെ സുനാമി ബാധിതരെ പുനർധിവസിപ്പിക്കുന്നതിനുള്ള ആരോവില്ലെ പദ്ധതിയുടെ ഭാഗമായി ഇതിന്റെ നിർമ്മാണം പരിശീലിപ്പിക്കുന്നുണ്ട്. 
## പുറത്തേക്കുള്ള കണ്ണികൾ
*http://www.tsunamika.org/
## അവലംബം
*മാതൃഭൂമി കാഴ്ച സപ്ലിമെന്റ് പേജ്3 31 ഡിസംബർ2010
കാന്റർബറി കഥകൾ

കാന്റർബറി കഥകൾ അഥവാ ദി കാന്റർബറി റ്റെയിൽസ്(The Canterbury Tales) പതിനാലാം നൂറ്റാണ്ടിൽ ജെഫ്രീ ചോസർ മിഡിൽ ഇംഗ്ലീഷിൽ എഴുതിയ കഥാസമാഹാരമാണ്. ഭൂരിഭാഗവും പദ്യത്തിലെഴുതിയിരിക്കുന്ന ഈ കഥാസമാഹാരത്തിലെ കഥകൾ, ഒരു കൂട്ടം തീർത്ഥാടകർ സൌത്ത്വാർക്ക് എന്ന സ്ഥലത്തു നിന്നും വിശുദ്ധ തോമസ് ബെക്കറ്റിന്റെ ശവകുടീരത്തിലേക്കുള്ള യാത്രക്കിടയിൽ പരസ്പരം പറയുന്ന കഥകളാണ്. ജെഫ്രി ചോസറിന്റെ ഏറ്റവും പ്രശസ്തമായ കൃതിയാണ് കാന്റർബറി കഥകൾ.

29 യാത്രക്കാർ ഉണ്ടായിരുന്നു ആ  തീർഥാടനത്തിൽ. കാന്റർബറി റ്റെയിൽസിന്റെ പ്രൊലോഗിൽ ഈ 29 യാത്രക്കാരെക്കുറിച്ചും വിവരിക്കുന്നുണ്ട്. ഇതിൽ ആകെ രണ്ട് സ്ത്രീ കഥാപാത്രങ്ങൾ മാത്രമേ ഉള്ളൂ.പ്രയറസ്സും വൈഫ് ഓഫ് ബാത്തും ആണ് ആ രണ്ടു കഥാപാത്രങ്ങൾ. ഈ വിവരണത്തിൽ നിന്ന് ചോസറിന്റെ സ്ത്രീ വിരുദ്ധ നിലപാടുകൾ വ്യക്തമാകുന്നുണ്ട്. 13ആം നൂറ്റാണ്ടിവന്റെ ഒരു ചിത്രമായി ചോസറിന്റെ  ഈ രചനയെ കണക്കാക്കാം.

## കഥാപാത്രങ്ങൾ
വർഗ്ഗം:കഥ
Www2

**www2** ഉം **www3 ** ഹോസ്റ്റ്നെയിം ആണ് , www ക്ക് തുല്യം ചാർത്തുന്ന ഹോസ്റ്റ്നെയിം ആണ്. ഒരു വെബ്‌ അഡ്രസ്‌ ന്റെ സബ്ഡൊമൈൻ ആയി ഇതിനെ കണക്കാക്കാം .
ഉദാഹരണത്തിന് www.example.org, www2.example.org, www3.example.org. ഈ രീതി www3,www4, www5 എന്നിങ്ങനെ തുടരാം.സാധാരണയായി സെർവറിന്റെ ഭാരം കുറക്കുന്നതിനാണ് ഇങ്ങനെ ചെയ്യുന്നത്.

വർഗ്ഗം:ഇന്റർനെറ്റ്
കുമാർ എടപ്പാൾ

right|thumb|200px|കുമാർ എടപ്പാൾ
മലയാള സിനിമാ രംഗത്തെ ഒരു വസ്ത്രാലങ്കാരകനാണ് **കുമാർ എടപ്പാൾ**.

## പുരസ്കാരങ്ങൾ
2004-ൽ *ഒരിടം* എന്ന ചിത്രത്തിലൂടെയും, 2008 - ൽ വിലാപങ്ങൾക്കപ്പുറം  എന്ന ചലച്ചിത്രത്തിലൂടെയും മികച്ച വസ്‌ത്രാലങ്കാരകനുള്ള പുരസ്കാരം നേടി.

## വസ്ത്രാലങ്കാരം നിർ‌വഹിച്ച ചിത്രങ്ങൾ
* ഭാർഗവചരിതം മൂന്നാം ഖണ്ഡം
* വാസ്തവം
* ഫിംഗർ പ്രിന്റ് (മലയാളചലച്ചിത്രം)
* ഗ്രീറ്റിങ്സ്
* കറൻസി
* ചങ്ങാതിപ്പൂച്ച
* മായാബസാർ
* ഇവർ വിവാഹിതരായാൽ
* സമസ്തകേരളം പി.ഒ. (മലയാളചലച്ചിത്രം)
* സൂഫി പറഞ്ഞ കഥ (മലയാളചലച്ചിത്രം)
* ഭാഗ്യദേവത
* പുണ്യം അഹം
* ഒരു നാൾ വരും
* അവൻ

## അവലംബം

വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
യേശുവിന്റെ പരിച്ഛേദനത്തിരുനാൾ

യേശുവിന്റെ ജനനതിരുനാളിന്റെ എട്ടു ദിവസം കഴിയുമ്പോൾ അനുസ്മരിക്കപ്പെടുന്ന തിരുനാളാണ്  **യേശുവിന്റെ പരിച്ഛേദനത്തിരുനാൾ** അഥവാ **യേശുവിന്റെ ചേലാകർമ്മത്തിരുനാൾ** (ഇംഗ്ലീഷ്:Feast of the Circumcision of Christ) . *യേശു* എന്ന പേർ അദ്ദേഹത്തിന് നൽകിയതും ഇതേ ദിനമായതിനാൽ ഈ തിരുനാളിനെ **യേശുവിന്റെ നാമകരണത്തിരുനാൾ** എന്നും അറിയപ്പെടാറുണ്ട്. യേശുവിന്റെ പരിച്ഛേദനയെക്കുറിച്ചും നാമകരണത്തെക്കുറിച്ചുമുള്ള വിവരണം ബൈബിളിലെ പുതിയനിയമത്തിൽ നൽകിയിട്ടുള്ളത് ഇപ്രകാരമാണ്: *ശിശുവിന്റെ പരിച്‌ഛേദനത്തിനുള്ള എട്ടാം ദിവസം ആയപ്പോൾ, അവൻ ഗർഭത്തിൽ ഉരുവാകുന്നതിനു മുൻപ്, ദൂതൻ നിർദ്ദേശിച്ചിരുന്ന യേശു എന്ന പേർ അവനു നൽകി.മോശയുടെ നിയമമനുസരിച്ച്, ശുദ്ധീകരണത്തിനുള്ള ദിവസങ്ങൾ പൂർത്തിയായപ്പോൾ അവർ അവനെ കർത്താവിനു സമർപ്പിക്കാൻ ജെറുസലേമിലേക്ക് കൊണ്ടുപോയി*. 

പരിച്ഛേദനകർമ്മം ഒരു മതാചാരവും മതപ്രവേശന കർമ്മവുമാണ്. ദൈവനിയോഗപ്രകാരം അബ്രഹാം ഇതു നടപ്പിൽ വരുത്തിയതായി പഴയ നിയമത്തിലെഉൽപ്പത്തിപ്പുസ്തകത്തിൽ രേഖപ്പെടുത്തിയിരിക്കുന്നു.  യേശുക്രിസ്തു പരിച്ഛേദിതനായിരുന്നെങ്കിലും ഈ കർമ്മത്തിന്റെ ആവശ്യകത ആദിമക്രിസ്തീയസഭയിൽ തർക്കവിഷയതിനെ തുടർന്ന് ജെറുസലേമിൽ കൂടിയ ശ്ലീഹന്മാരുടെ സമ്മേളനം (ജെറുസലേം സുനഹദോസ്) അതിനെതിരെ തീർപ്പു പറഞ്ഞു. തന്റെ ലേഖനങ്ങളിലൂടെ പരിച്ഛേദനകർമ്മത്തെ നിരുത്സാഹപ്പെടുത്തിയ പൗലോസ് അപ്പസ്തോലൻ  അതിന്റെ സ്വീകരണമോ നിരാകരണമോ അല്ല, പുതിയ സൃഷ്ടിയാവുകയെന്നതാണ് വിശ്വാസിക്ക് അനിവാര്യമായിരിക്കുന്നത് എന്നു വാദിച്ചു.

## അവലംബം


വർഗ്ഗം:യേശു
സമസ്യാപൂരണം

സംസ്കൃത  ഭാഷയിലാണ്  ഈ സാഹിത്യ വിനോദത്തിന്റെ  തുടക്കം. 
നാലു വരികളുള്ള സംസ്കൃത വൃത്തത്തിലുള്ള ശ്ലോകത്തിന്റെ മൂന്നു വരികളും  മറച്ചു വച്ച് ഒരു വരി മാത്രം  നൽകി  ബാക്കി പൂരിപ്പിക്കാനായി മറ്റുള്ളവരോട് ആവശ്യപ്പെടുന്നതാണ് സമസ്യാപൂരണത്തിന്റെ സമ്പ്രദായം;  ചിലപ്പോൾ  ഒരു വരിയുടെ ഒരു ഭാഗം മാത്രം  കൊടുത്ത് ബാക്കി പൂരിപ്പിക്കാൻ  നല്കുന്നതും  കണ്ടിട്ടുണ്ട് .സാഹിത്യ വിനോദമെന്ന നിലയിൽ തുടങ്ങിയ സമസ്യാ പൂരണം പിന്നീട് പാണ്ഡിത്യ പ്രകടനത്തിനുള്ള മാർഗ്ഗമായിത്തീർന്നു . 

## സമസ്യാപൂരണം ചരിത്രത്തിൽ
മഹാകവി കാളിദാസനും ഭാസനും മുതലുള്ള കവികളെല്ലാം സമസ്യാപൂരണങ്ങൾ നടത്തിയിരുന്നു.മലയാളത്തിൽ വെണ്മണിക്കവികളാണ് സമസ്യാപൂരണത്തിനു പ്രാധാന്യം നൽകിയത് . കുഞ്ഞിക്കുട്ടൻ തമ്പുരാനും വെണ്മണി മഹനും മറ്റുമടങ്ങുന്നവർ  ഈ വിനോദത്തെ പരിപോഷിപ്പിച്ചവരാണ്.ഭാഷാപോഷിണി കവന കൌമുദി തുടങ്ങിയ പഴയ പ്രസിദ്ധീകരണങ്ങളിൽ ഇത് സാധാരണമായിരുന്നു.

സാഹിത്യ രസികന്മാർ ഇന്നും ഈ വിനോദം തുടരുന്നുണ്ട് . മംഗളം വാരികയിൽ  കുറേക്കാലം സമസ്യകൾ വന്നിരുന്നു, എന്നാൽ ഇപ്പോൾ ഗുരുവായൂർ ദേവസ്വത്തിന്റെ ഭക്തപ്രിയ മാസികയിൽ മാത്രമെ  അച്ചടി മാധ്യമത്തിൽ സമസ്യാപൂരണം കാണുന്നുള്ളൂ .ഓർകൂട്ട് തുടങ്ങിയ സൌഹൃദക്കൂട്ടായ്മകളിൽ ഭാഷാ സ്നേഹികൾ ഇപ്പോഴും ഈ വിനോദം തുടരുന്നു.

വർഗ്ഗം:വിനോദങ്ങൾ
വർഗ്ഗം:സാഹിത്യം
മനോജ് ആലപ്പുഴ

മലയാള സിനിമാ രംഗത്തെ ഒരു വസ്ത്രാലങ്കാരകനായിരുന്നു **മനോജ് ആലപ്പുഴ** (1969 ഓഗസ്റ്റ് 15 - 2011 ഡിസംബർ 1). അൻപതോളം ചലച്ചിത്രങ്ങൾക്ക് ഇദ്ദേഹം വസ്ത്രാലങ്കാരം നിർവഹിച്ചിട്ടുണ്ട്.

## ജീവിതരേഖ
കേരളത്തിലെ ആലപ്പുഴയിൽ ചേപ്പുങ്കേരി ശ്രീധരൻപിള്ളയുടെയും രാജമ്മയുടേയും മകനായി 1969 ഓഗസ്റ്റ് 15ന് ഇന്ത്യൻ സ്വാതന്ത്ര്യദിനത്തിൽ മനോജ് ജനിച്ചു. നഗരത്തിലെ വിവിധ സ്ഥാപനങ്ങളിൽ തയ്യൽ ജോലി ചെയ്യുന്നതിനിടെ വസ്ത്രാലങ്കാരകനായ വേലായുധൻ കീഴില്ലത്തെ പരിചയപ്പെടുകയും അദ്ദേഹത്തിന്റെ സഹായിയായി പ്രവർത്തിക്കുകയും ചെയ്തു. ആലഞ്ചേരി തമ്പ്രാക്കൾ എന്ന മലയാളചിത്രത്തിലൂടെ ആദ്യമായി സ്വതന്ത്ര വസ്ത്രാലങ്കാരകനായി. വീണ്ടും കണ്ണൂർ എന്ന ചിത്രത്തിന്റെ അണിയറപ്രവർത്തനങ്ങളിലായിരുന്ന ഇദ്ദേഹം രോഗബാധ മൂലം കോഴിക്കോട് മെഡിക്കൽ കോളേജിൽ പ്രവേശിപ്പിക്കപ്പെട്ടു. തുടർന്ന് ആശുപത്രിയിൽ വെച്ചു തന്നെ 2011 ഡിസംബർ 1-ന് തന്റെ 42-ആം വയസ്സിൽ അന്തരിച്ചു.

## പുരസ്കാരങ്ങൾ
സി.ഐ.ഡി. മൂസ എന്ന ചിത്രത്തിലെ വസ്ത്രാലങ്കാരത്തിന് 2003-ലെ മികച്ച വസ്ത്രാലങ്കാരകനുള്ള പുരസ്കാരവും, ട്വന്റി20 എന്ന ചലച്ചിത്രത്തിന് 2009 ലെ മികച്ച വസ്ത്രാലങ്കാരകനുള്ള പുരസ്കാരവും ലഭിച്ചു.

## വസ്ത്രാലങ്കാരം നിർ‌വഹിച്ച ചിത്രങ്ങൾ
* വീണ്ടും കണ്ണൂർ
* പതാക
* മീശമാധവൻ
* ക്രൈം ഫയൽ‌
* ‌കങ്കാരു (മലയാളചലച്ചിത്രം)
* പട്ടാളം (മലയാളചലച്ചിത്രം)
* ബനാറസ് (മലയാളചലച്ചിത്രം)
* എഫ്.ഐ.ആർ. (മലയാളചലച്ചിത്രം)
* ജനാധിപത്യം (മലയാളചലച്ചിത്രം)
* പ്രിയം
* ത്രീ മെൻ ആർമി
* നരസിംഹം (മലയാളചലച്ചിത്രം)
* വല്ല്യേട്ടൻ
* രാവണപ്രഭു
* ഉടയോൻ
* റെഡ് ചില്ലീസ്
* കവർസ്റ്റോറി (മലയാളചലച്ചിത്രം)
* സി.ഐ.ഡി. മൂസ
* നാദിയ കൊല്ലപ്പെട്ട രാത്രി
* ശിവം (ചലച്ചിത്രം)
* നാറാണത്ത് തമ്പുരാൻ
* ആറാം തമ്പുരാൻ 
* ഓർമകൾ ഉണ്ടായിരിക്കണം 
* ഊമപ്പെണ്ണിന് ഉരിയാടാപ്പയ്യൻ
* കല്യാണസൗഗന്ധികം
* വെണ്ടർ ഡാനിയേൽ
* ദി കിങ്
* ശിപായി ലഹള
* മിസ്റ്റർ ക്ലീൻ
* ഉല്ലാസപ്പൂങ്കാറ്റ്
* റൺവേ
* പാച്ചുവും കോവാലനും

## അവലംബം

വർഗ്ഗം:1969-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:ഡിസംബർ 1-ന് മരിച്ചവർ
വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഇൻട്രാസൈറ്റോപ്ലാസ്മിക് സ്‌പേം ഇഞ്ചക്ഷൻ

വൈദ്യശാസ്ത്രത്തിൽ വന്ധ്യതയ്ക്കുള്ള ഒരു ആധുനിക ചികിത്സാരീതിയാണ് **ഇൻട്രാസൈറ്റോപ്ലാസ്മിക് സ്‌പേം ഇഞ്ചക്ഷൻ** (**ഇമ്‌സി**, **ഇക്‌സി**) . ഇതിന്റെ പൂർണ്ണരൂപം *ഇൻട്രാസൈറ്റോ പ്ലാസ്മിക് മോർഫോളജിക്കലി സെലക്ടഡ് സ്‌പേം ഇഞ്ചക്ഷൻ* എന്നാണ്. ഇതൊരു പുരുഷവന്ധ്യതാ ചികിത്സയാണ്. പുരുഷബീജത്തെ സ്‌കാനിങ് നിയന്ത്രണത്തിലൂടെ പുറത്തെടുത്ത സ്തീബീജവുമായി ആധുനിക സാങ്കേതികവിദ്യ ഉപയോഗിച്ച് സങ്കലനം നടത്തുന്നതാണ് ഈ രീതി. ഇസ്രായേൽ ഡോക്ടറായ ഡോ. ബെഞ്ചമിൻ ബാർട്ടൂബാണ് 2004-ൽ ആദ്യമായി ഈ രീതി വികസിപ്പിച്ചെടുത്തത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചികിത്സാരീതികൾ
പ്രാപ്പിടിയൻ

**പുള്ള്, പക്ഷി റാഞ്ചി, എർളാടൻ, പ്രാപിടിയൻ** എന്നോക്കെ അറിയപ്പെടുന്ന ഒരു തരം പുള്ളാണ്   **ശിക്രാ**. ശാസ്ത്രീയ നാമം ***Accipiter badius***(അചീപിതർ ബാദിയുസ്).വലിപ്പം ഒരു അരിപ്രാവിനോളം .മുകൾഭാഗം മുഴുവൻ ചാരനിറം .അടിവശം മങ്ങിയ തവിട്ടു കലർന്ന വെള്ള ,അടിവശത്തും മാറത്തും തവിട്ടുനിറത്തിലുള്ള  ധാരാളം വരകളും കാണാം .അധികം ഉയരത്തിലല്ലാതെ വട്ടമിട്ടു പറക്കുന്ന സ്വഭാവം .പെൺപക്ഷിക്കു വലിപ്പം കൂടും .ഉപരിഭാഗം തവിട്ടുനിറം ,കുറേ വരകളും , വെളളനിറം . പക്ഷി മൊത്തമായി ഒന്നു മങ്ങിയതു  പോലെ. നീലരാശിയുള്ള മൂന്നോ നാലോ മുട്ടകളിടുന്നു.

വർഗ്ഗം:കേരളത്തിലെ പക്ഷികൾ
വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ

## ഭക്ഷണം
എലികൾ, അണ്ണാന്മാർ, പല്ലികൾ, തവളകൾ, പക്ഷികൾ, കോഴിക്കുഞ്ഞുങ്ങൾ 
## കൂടുകൾ
മാർച്ചു് മുതൽ ജൂൺ വരെ
## ചിത്രശാല

പ്രമാണം:Shikra3.JPG|പുറകിലേക്ക് നോക്കുന്നു 
പ്രമാണം:Shikra photo.jpg|ഇടത്ത്‌
File:Shikra David Raju.jpg
Accipiter badius MHNT.ZOO.2010.11.94.1.jpg |Museum specimen
Punchakari wetland bird walk and educational program photos 27.jpg
Punchakari wetland bird walk and educational program photos 28.jpg


## അവലംബം
തവിടൻ ഷ്രൈക്ക്

**തവിടൻ ഷ്രൈക്ക്** (*Lanius cristatus*).  ആകെകൂടി തവിട്ടുനിറംമുള്ള ഇതിന്റെ കൂർത്തൂവളഞ്ഞ കൊക്ക് കൊക്കിൽ നിന്നും തുടങ്ങുകയും കണ്ണിൻപട്ട  കണ്ണിൽകൂടി പുറകോട്ടു പോകുകയും ചെയ്യുന്നു. പരന്ന തലയോടു കൂടിയ പക്ഷിക്ക്കു റ്റികാടുകളോടാണു  പ്രിയം. പ്രജനന കാലം ആയാൽ ഇവ ഇൻഡ്യയുടെ വടക്കു ഭാഗത്തേക്കു ദേശാടനം നടത്തുന്നു.


Bird watching and bird photography session wiki loves birds india 2025 17.jpg
Bird watching and bird photography session wiki loves birds india 2025 14.jpg

## അവലംബം

വർഗ്ഗം:കേരളത്തിലെ പക്ഷികൾ
ചുട്ടിയാറ്റ

ആറ്റ കുരുവിയേക്കാൾ  അൽപ്പം വലിപ്പം കുറഞ്ഞ ഈ പക്ഷിയുടെ തല ചെറിയതും ദേഹം ചീർത്തതുമാകയാൽ  ഇതിനു ( മറ്റെല്ലാ മുനിയകൾക്കെന്നപോലെ ) പ്രത്യേകിച്ചൊരു ആകൃതി ആണുള്ളത്.
ഇംഗ്ലീഷ് നാമം - Scaly-breasted Munia. ഇവ കേരളത്തിൽ സർവ്വ സാധാരണമാണ്.

## വിവരണം
ആകെപ്പാടെ ചെമ്പിച്ച തവിട്ട് നിറം. തല, താടി, തൊണ്ട, പുറം എന്നിവ കടുത്ത ചെമ്പിച്ച തവിട്ട് നിറം. മാറിടവും ദേഹത്തിന്റെ പാർശ്വഭാഗങ്ങളും വെള്ള. ഈ ഭാഗങ്ങളില്ലെല്ലാം തവിട്ട് നിറത്തിൽ ചിതമ്പൽ അടയാളങ്ങൾ                         മിക്ക കാലത്തും കാണാം.  ഉദരത്തിന്റെ നടുവിൽ ഈ അടയാളങ്ങൾ ഇല്ല. കൊക്ക് തടിച്ചതും കുറിയതുമാണ്. ഒരു വശത്തു നിന്ന് നോക്കുമ്പോൾ ഒരു സമഭുജത്രികോണം പോലിരിക്കും. കടുപ്പമുള്ള വിത്ത് തിന്നു ജീവിക്കുന്ന ഈ 
പക്ഷികൾക്ക് ഇങ്ങനെ ഉള്ള കൊക്ക് കൂടാതെ കഴിയുകയില്ല. പൂവനും പിടയും തമ്മിൽ കാഴ്ചയ്ക്ക്  വ്യത്യാസം ഇല്ല. പ്രജനനം കഴിഞ്ഞാൽ പൂവനും പിടയും കുഞ്ഞുങ്ങളും ഒട്ടേറെ തവിട്ട് നിറത്തിലായിരിക്കും.

## വിതരണം
ചുട്ടിയാറ്റ  സാധാരണയായി ചെറു കൂട്ടങ്ങൾ ആയാണ് കാണുക. നാല് മുതൽ നൂറോ ഇരുനൂറോ ഉള്ള കൂട്ടങ്ങൾ ഉണ്ടാകും. പാടങ്ങളിലും , നദികൾക്കോ, തടാകങ്ങൾക്കോ സമീപത്തുള്ള പുൽപ്രദേശങ്ങളിലും ചുട്ടിയാറ്റയെ ധാരാളം 
കാണാം. ഇന്ത്യ , ശ്രീലങ്ക , ഫിലിപ്പൈൻസ് , ഇന്തോനേഷ്യ തുടങ്ങിയ രാജ്യങ്ങളിലെ താമസക്കാരായ ചുട്ടിയാറ്റകൾ ഇപ്പോൾ ഓസ്ട്രേലിയ, യുഎസ്എ തുടങ്ങിയ രാജ്യങ്ങളിലും കണ്ടുവരുന്നു.

## ആഹാരം

ചാമ ( തിന) ആണ്  ഈ പക്ഷിയുടെ പ്രധാന ആഹാരം. ചാമ മുതലായ ചെറുധാന്യങ്ങൾ മൂത്ത് തുടങ്ങിയാൽ ഈ പക്ഷികളെ ധാരാളം കാണാം.ഇവ തത്സമയത്ത്  കൃഷിക്കാർക്ക് ചെയ്യുന്ന ഉപദ്രവം ചില്ലറയല്ല. എന്നാൽ ഇവയുടെ 
ഭാഗത്തും വക്കാലത്തിനു വകയുണ്ട്. ചാമയും മറ്റും കൊല്ലത്തിലൊരിക്കൽ എട്ടുപത്തു ദിവസത്തേക്ക് മാത്രമേ ഇവയ്ക്കു കിട്ടുകയുള്ളൂ. മറ്റു കാലത്തെല്ലാം ഇവ പുല്ലിന്റെ വിത്ത്  തിന്നാണ് ജീവിക്കുന്നത്. ഇങ്ങനെ പുൽവിത്തും തേടി 
നടക്കുന്ന ചുട്ടിയാറ്റകളെ മഴക്കാലത്ത്‌ ധാരാളം കാണാം. ഇവ തിന്നു നശിപ്പിക്കുന്ന പുൽവിത്തൊന്നും പാടത്ത് വീണു കളയായി തീരാത്തതുതന്നെ കൃഷിക്കാരന് വളരെ ഉപകാരമായിരിക്കും. മാത്രമല്ല ഈ പക്ഷികളും അവയുടെ കുഞ്ഞുങ്ങൾക്ക്‌
തുള്ളൻ മുതലായ ക്ഷുദ്രജീവികളെ തന്നെ ആണ് കൊടുക്കുന്നത്. കൃഷിക്കാരന്റെ ബദ്ധവൈരികളായ ചെറുപ്രാണികളുടെ എണ്ണം കുറക്കാൻ ചുട്ടിയാററകൾ സഹായിക്കുന്നുണ്ട്.

## പ്രജനനം

ചുട്ടിയാറ്റ  മഴക്കാലത്ത്‌  കൂട്  കെട്ടുന്നു. മുനിയകൾ എല്ലാം തന്നെ ഒരേ പൊലെ ആണ്  കൂട് കെട്ടാറ്. നേരിയ പുൽത്തണ്ടുകൾ ശേഖരിച്ചു മെടഞ്ഞു പന്ത് പോലെയുള്ള കൂടാക്കും. പ്രവേശനദ്വാരം ഒരുവശത്താണ് ഉണ്ടാവുക.
കൂടുകൾ മിക്കവാറും മുല്ചെടികളിലായതിനാൽ അവയെ ഉപദ്രവിക്കാൻ ശത്രുക്കൾ ചുരുക്കമാണ്. ഇതറിഞ്ഞാകാം ചുട്ടിയാറ്റ കൂട് മറച്ചുവയ്ക്കുവാൻ ഒരു ഉദ്യമവും നടത്താത്തത്. കൂട് കെട്ടുവാൻ ഉപയോഗിച്ച പുല്ലുകൾ വളരെ വേഗം ഉണങ്ങി
ഇളംമഞ്ഞ നിറമാകുന്നതിനാൽ ഇവയുടെ കൂടുകൾ കാണാൻ പ്രയാസമില്ല. ഓരോ തവണയും ചുട്ടിയാറ്റ ഏഴെട്ടു മുട്ടകളിടും. തൂവെള്ളയായ മുട്ടകൾ സുമാറ് എളയുടെത് പോലിരിക്കും.ആണും പെണ്ണും ചേക്കിരിക്കുന്നത് കൂട്ടിൽതന്നെയാണ്.
മാത്രമല്ല കുഞ്ഞുങ്ങൾ വലുതായ ശേഷവും കുറെക്കാലത്തേക്ക് മുതിർന്ന പക്ഷികളെല്ലാം രാത്രി കൂട്ടിൽത്തന്നെയാണ് കിടന്നുറുങ്ങുക.

## അവലംബം
* Biodiversity Documentaion for Kerala Part II: Birds-P.S. Easa& E.E.Jayson, Kerala Forest Research Institute
* Birds of Kerala- Salim Ali, The kerala forests and wildlife department
* കേരളത്തിലെ പക്ഷികൾ= ഇന്ദുചൂഡൻ, കേരള സാഹിത്യ അക്കാദമി

വർഗ്ഗം:മുനിയകൾ
വർഗ്ഗം:കേരളത്തിലെ പക്ഷികൾ

## ചിത്രങ്ങൾ
ആനന്ദവല്ലീശ്വരം ക്ഷേത്രം

കേരളത്തിലെ കൊല്ലം നഗരത്തിൽ സ്ഥിതിചെയ്യുന്ന പുരാതന ശിവക്ഷേത്രമാണ് **ആനന്ദവല്ലീശ്വരം ക്ഷേത്രം**. 108 ശിവക്ഷേത്രങ്ങളിൽ പറയുന്ന കൊല്ലത്തെ മൂന്ന് ശിവക്ഷേത്രങ്ങളിൽ ഒന്നാണിത്. കൊല്ലത്തെ രണ്ടാമത്തെ ശിവക്ഷേത്രം കൊല്ലം രാമേശ്വരം മഹാദേവക്ഷേത്രവും മൂന്നാമത്തെ ശിവക്ഷേത്രം തൃക്കടവൂർ മഹാദേവർ ക്ഷേത്രവുമാണ്. കൊല്ലം ആനന്ദവല്ലീശ്വരത്തെ പ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു.

## ഐതിഹ്യം
കൊല്ലത്ത് പ്രതിഷ്ഠിച്ചിരിക്കുന്നത്, *ആനന്ദവല്ലീ* സമേതനായ പരമശിവനെയാണ്. ഇവിടെ പാർവ്വതിദേവി ആനന്ദവല്ലിയായി ദർശനം നൽകുന്നു. പത്നിസമേതനായ പരമശിവനെ പടിഞ്ഞാറേക്ക് ദർശനം നൽകിയാണ് പ്രതിഷ്ഠിച്ചിരിക്കുന്നത്. ആദ്യം ശിവൻ മാത്രമേ ഉണ്ടായിരുന്നുള്ളൂ എന്നും പിന്നീട് ശിവന്റെ രൗദ്രഭാവം കുറയ്ക്കാൻ എന്ന സങ്കല്പത്തിലാണ് പാർവ്വതിയെ പ്രതിഷ്ഠിച്ചതെന്നുമാണ് വിശ്വാസം. തന്മൂലം ക്ഷേത്രത്തിൽ പാർവ്വതിയുടെ നടയിൽ (കിഴക്കേ നട) കവാടമുണ്ടെങ്കിലും ശിവന്റെ നടയിലൂടെ മാത്രമേ പ്രവേശനം അനുവദിച്ചിട്ടുള്ളൂ. ഇതുകൂടാതെ, ഒറ്റശ്രീകോവിലിൽ ലക്ഷ്മീ-ഭൂമീസമേതനായ മഹാവിഷ്ണുവും അവതാരമായ ശ്രീകൃഷ്ണനും കുടികൊള്ളുന്നു എന്ന പ്രത്യേകതയും ഈ ക്ഷേത്രത്തിനുണ്ട്. പ്രധാന ക്ഷേത്രത്തിന്റെ വടക്കുപടിഞ്ഞാറുഭാഗത്താണ് ഈ ശ്രീകോവിൽ സ്ഥിതിചെയ്യുന്നത്. ശിവനും വിഷ്ണുവും പത്നീസമേതരായി കുടികൊള്ളുന്ന കേരളത്തിലെ ഏക ക്ഷേത്രമാണിത്. കൂടാതെ പത്നീസമേതനായ മഹാവിഷ്ണുവും ശ്രീകൃഷ്ണനും ഒരേ ശ്രീകോവിലിൽ പ്രതിഷ്ഠിയ്ക്കപ്പെട്ടിരിയ്ക്കുന്ന ഏക ക്ഷേത്രവും ഇതുതന്നെ. ഗണപതി, അയ്യപ്പൻ, സുബ്രഹ്മണ്യൻ, നാഗദൈവങ്ങൾ, നവഗ്രഹങ്ങൾ എന്നിവരാണ് മറ്റുള്ള ഉപദേവതകൾ.

## ക്ഷേത്രം
നൂറ്റാണ്ടുകൾ പഴക്കമേറിയ ശിവക്ഷേത്രമാണിത്. ചെട്ടിയാർമാരാണ് ക്ഷേത്രം പണിതീർത്തത് എന്നു വിശ്വാസം ഉണ്ട്. അഷ്ടമുടികായലിന്റെ തീരത്ത് കൊല്ലം നഗരത്തിലാണ് ക്ഷേത്രം സ്ഥിതിചെയ്യുന്നത്. രണ്ടു തട്ടായി നിർമ്മിച്ചിരിക്കുന്ന വട്ടശ്രീകോവിലിലാണ് പടിഞ്ഞാറു ദർശനം നൽകി പരമശിവനേയും കിഴക്കു ദർശനം നൽകി ആനന്ദവല്ലിയേയും പ്രതിഷ്ഠിച്ചിരിക്കുന്നത്. പടിഞ്ഞാറും കിഴക്കുമായി ചതുരാകൃതിയിൽ പണിതിർത്ത രണ്ടു നമസ്കാര മണ്ഡപങ്ങൾ ഇവിടെയുണ്ട്. നാലമ്പലവും ആനക്കൊട്ടിലും എല്ലാം കേരളതനിമ വിളിച്ചോതതക്കവണ്ണമാണ് നിർമ്മിച്ചിരിക്കുന്നത്.

ക്ഷേത്രത്തിന്റെ പ്രധാന ഭാഗമായ പടിഞ്ഞാറുവശത്ത് നേരെമുൻപിലായി കുളം നിർമ്മിച്ചിട്ടുണ്ട്. ക്ഷേത്രേശന്റെ രൗദ്രഭാവത്തിനു ശമനം ഉണ്ടാക്കാനാവാം ഇവിടെയും ശിവപ്രതിഷ്ഠക്കു മുൻപിലായി ക്ഷേത്രക്കുളം നിർമ്മിച്ചിരിക്കുന്നത്. അതുപോലെതന്നെ പടിഞ്ഞാറും കിഴക്കും വശങ്ങളിൽ ക്ഷേത്രഗോപുരങ്ങൾ പണിതീർത്തിട്ടുണ്ട്. വിശാലമായ ക്ഷേത്രവളപ്പ് ചുറ്റുമതിലിനാൽ സംരക്ഷിച്ചിരിക്കുന്നു. നാലമ്പലവും നമസ്കാരമണ്ഡപങ്ങളും, ബലിക്കൽപ്പുരയും, തിടപ്പള്ളിയും ധ്വജപ്രതിഷ്ഠയും ക്ഷേത്രഗോപുരങ്ങളും എല്ലാം ഒരു മഹാക്ഷേത്രത്തിനനുശ്രിതമായി മനോഹരമായി പണിതീർത്തിരിക്കുന്നു. 

## വിശേഷങ്ങളും, പൂജാവിധികളും
*പൈങ്കുനി ഉത്സവം
വർഷം തോറും മീനമാസത്തിൽ പത്തുദിവസം കൊടിയേറി ഉത്സവം കൊണ്ടാടുന്നു. മീനത്തിലെ ചോതി നക്ഷത്രം ആറാട്ട് വരത്തക്ക വിധമാണ് കൊടിയേറ്റ് നടത്തുന്നത്.

* ശിവരാത്രി
* നവരാത്രി
* മണ്ഡലപൂജ

## ഉപക്ഷേത്രങ്ങൾ
*ഗണപതി
*സുബ്രഹ്മണ്യൻ
*അയ്യപ്പൻ
*നാഗദൈവങ്ങൾ
*ബ്രഹ്മരക്ഷസ്സ്
*നവഗ്രഹങ്ങൾ
*ശ്രീകൃഷ്ണൻ

## ക്ഷേത്രത്തിൽ എത്തിചേരാൻ
കൊല്ലം നഗരത്തിൽ, ദേശീയപാത  544  ക്ഷേത്രത്തിന്റെ കിഴക്കേ നടയിലൂടെയാണ് കടന്നുപോകുന്നത്.

## ക്ഷേത്ര ഭരണം
തിരുവിതാംകൂർ ദേവസ്വം ബോർഡിന്റെ കീഴിലെ കൊല്ലം ഗ്രൂപ്പിലുള്ള മേജർ ക്ഷേത്രമാണ് ആനന്ദവല്ലീശ്വരംക്ഷേത്രം.

## അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കൊല്ലം ജില്ലയിലെ ക്ഷേത്രങ്ങൾ
ആറ്റച്ചെമ്പൻ

ഇന്ത്യ, ശ്രീലങ്ക, തെക്കേ ചൈന എന്നിവ്വിടങ്ങളിലെ തദ്ദേശവാസിയായ ഒരു പക്ഷിയാണ് **ആറ്റചെമ്പൻ** (The **tricoloured munia)** (*Lonchura malacca*). The species was also introduced to ജമൈക്ക, പ്യൂർട്ടോ റിക്കോ, വെനെസ്യൂവേല എന്നിവിടങ്ങളിൽ ഇവയെ എത്തിച്ചിട്ടുണ്ട്. 

തല ,കഴുത്ത് , തൊണ്ട എന്നിവ കറുപ്പ് . ഉപരിഭാഗമെല്ലാം ചെമ്പിച്ച തവിട്ടുനിറം .ഉദരവും ഗുദവും കറുപ്പ് . അടിഭാഗമെല്ലാം വെളുപ്പ് .

പുല്ല്  വർഗ്ഗത്തീൽപ്പെട്ട  ചെടികളുടെ വിത്തൂകളാണു പ്രധാന ഭക്ഷണം .പറ്റമായി നടക്കുന്ന സ്വഭാവം .

## അവലംബം

* Biodiversity Documentaion for Kerala Part II: Birds-P.S. Easa& E.E.Jayson, Kerala Forest Research Institute
* Birds of Kerala- Salim Ali, The kerala forests and wildlife department
* കേരളത്തിലെ പക്ഷികൾ= ഇന്ദുചൂഡൻ, കേരള സാഹിത്യ അക്കാദമി

വർഗ്ഗം:കേരളത്തിലെ പക്ഷികൾ
വർഗ്ഗം:മുനിയകൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ഏഷ്യയിലെ പക്ഷികൾ
അമ്പലപ്പുഴ തെക്ക് ഗ്രാമപഞ്ചായത്ത്

ആലപ്പുഴ ജില്ലയിലെ അമ്പലപ്പുഴ താലൂക്കിൽ അമ്പലപ്പുഴ ബ്ളോക്കിലാണ് 24.17 ച.കി.മീറ്റർ വിസ്തൃതിയുള്ള അമ്പലപ്പുഴ തെക്ക് പഞ്ചായത്ത് സ്ഥിതി ചെയ്യുന്നത്. 
## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/ambalapuzhasouthpanchayat 
*Census data 2001

വർഗ്ഗം:അമ്പലപ്പുഴ ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
ചിന്നമുണ്ടി

thumb |'' Egretta garzetta ''
ശാസ്ത്രീയ നാമം Egretta garzettaഎന്നാണ്. ഇംഗ്ലീഷിൽ Little Egret  എന്നു വിളിക്കുന്നു. വയൽ പ്രദേശങ്ങളിൽ ധാരാളമായി കാണുന്ന ഒരു വെള്ളരിപക്ഷിയാണ് **ചിന്നമുണ്ടി**. 
## രൂപവിവരണം
ഇവയ്ക്കു മഞ്ഞവിരലുകളും കറുത്ത കാലുകളുമാണുള്ളത് . കൊക്കിന് കറുത്ത നിറം . പ്രജനനകാലത്ത് തലയ്ക്കു പുറകിൽ നിന്നും തുടങ്ങുന്ന നാരു പോലെ തോന്നുന്ന തൂവലുകൾ കാണാം .ഇതുപോലെ തന്നെ പക്ഷിയുടെ മാറത്തും കാണാം .ഇണ ചേരൽ കാലത്ത് ഇവയുടെ തൂവലുകളിൽ ചില മാറ്റം കാണാറുണ്ട്.യുറോപ്പിലും അമേരിക്കയിലും ചിന്ന്മുണ്ടിയുടെ തൂവലുകൾ വസ്ത്രങ്ങളിൽ ഉപയോഗിച്ചിരുന്നു.ഒരു കാലത്ത് ഇത് മൂലം ഇവ കടുത്ത വംശനാശഭീഷണി നേരിട്ടിരുന്നു.

നനവുള്ള പ്രദേശങ്ങളോടു താല്പര്യം കൂടുതൽ . കൂട്ടങ്ങളായി കാണുന്നു.
## ഭക്ഷണം

ജലജീവികൾ, മത്സ്യങ്ങൾ, തവളകൾ

## കൂടുകെട്ടൽ

മഴയേയും വെള്ളത്തേയും ആശ്രയിച്ച് ഡിസംബർ മുതൽ മേയ് വരെ

## ചിത്രശാല

Little egret at Varkala beach 18.jpg|
Little egret at Varkala beach 14.jpg|
Little egret at Varkala beach 12.jpg|
Little egret at Varkala beach 01.jpg|
Little egret at Varkala beach 07.jpg|
Little egret at Varkala beach 09.jpg|
Little egret at Varkala beach 22.jpg|
Wiki loves birds India 2025 bird photography 25.jpg|
Wiki loves birds India 2025 bird photography 31.jpg|
Aigrette aux abords de l'Etang du Vaccares.jpg|
Aigrette garzette-HAYE Sylvain.jpg|
Egrets in Mumbai.jpg|
Egretta garzetta (Kafue).jpg|
Egretta garzetta tree Greece.jpg|
Little Egret Plume Navi Mumbai.jpg|
Little Egret Navi Mumbai.jpg|



## അവലംബം

* Biodiversity Documentaion for Kerala Part II: Birds-P.S. Easa& E.E.Jayson, Kerala Forest Research Institute
* Birds of Kerala- Salim Ali, The kerala forests and wildlife department
* കേരളത്തിലെ പക്ഷികൾ= ഇന്ദുചൂഡൻ, കേരള സാഹിത്യ അക്കാദമി
*സാധാരണ പക്ഷികൾ --സാലിം അലി,ലയിക്ക് ഫതെഹല്ലി.

വർഗ്ഗം:മുണ്ടികൾ
വർഗ്ഗം:കേരളത്തിലെ പക്ഷികൾ
യാഹൂ! മെയിൽ

ഒരു സൗജന്യ ഇ-മെയിൽ സംരംഭമാണ് **യാഹൂ! മെയിൽ**. ഇത് യാഹൂ! കമ്പനിയുടെ ഉടമസ്ഥതയിലാണ്. 1997 -ലാണ് ഇതിന്റെ ആരംഭം. ലോകത്തിലെ രണ്ടാമത്തെ വലിയ ഇ-മെയിൽ സേവനദാതാവാണ് യാഹൂ!. 2010 നവംബറിലെ കണക്കനുസരിച്ച് 273.1 മില്ല്യൺ ഉപയോക്താക്കളാണ് യാഹൂ മെയിലിനുള്ളത് .

## അവലംബം

വർഗ്ഗം:വെബ്മെയിൽ
കണ്ടല്ലൂർ ഗ്രാമപഞ്ചായത്ത്

ആലപ്പുഴ ജില്ലയിലെ  കാർത്തികപ്പള്ളി താലൂക്കിൽ മുതുകുളം ബ്ളോക്ക് പരിധിയിൽ വരുന്ന 974.39 ഹെക്ടർ വിസ്തീർണ്ണമുള്ള ഒരു പഞ്ചായത്താണ് കണ്ടല്ലൂർ പഞ്ചായത്ത്. 
## അതിരുകൾ
*തെക്ക്‌ - ദേവികുളങ്ങര ആറാട്ടുപുഴ പഞ്ചായത്തുകൾ
*വടക്ക് -മുതുകുളം പഞ്ചായത്ത്
*കിഴക്ക് - പത്തിയൂർ , ദേവികുളങ്ങര പഞ്ചായത്തുകൾ
*പടിഞ്ഞാറ് - ആറാട്ടുപുഴ  പഞ്ചായത്ത്

## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/kandalloorpanchayat 
*Census data 2001

വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ഗൂഗിൾ ടി.വി

ഗൂഗിളിന്റെ പുറത്തിറങ്ങുവാൻ പോകുന്ന ഇന്റർനെറ്റ് ടെലിവിഷൻ സേവനമാണ് ഗൂഗിൾ ടി.വി. 
ടെലിവിഷനും ഇന്റർനെറ്റും ഒരേ മാധ്യമത്തിലൂടെ ജനങ്ങളിലേക്ക് എത്തിക്കുക എന്നതാണ് കമ്പനിയുടെ ലക്ഷ്യം. ഇതിന്റെ ആദ്യഘട്ടമെന്ന നിലയ്ക്ക് ലൊജിടെക്, സോണി എന്നീ കമ്പനികളുമായി ഗൂഗിൾ കരാറെടുത്തു. ടി.വിയിൽ നിന്നും ഗൂഗിളിന്റെ വെബ്‌ ബ്രൗസറായ ക്രോം വഴി ഇന്റർനെറ്റ് നേരിട്ട് ബ്രൗസ് ചെയ്യുവാൻ സാധിക്കും.

ഗൂഗിൾ ടിവിയുടെ ആദ്യ തലമുറ ഉപകരണങ്ങളെല്ലാം x86 ആർക്കിടെക്ചർ പ്രോസസറുകളെ അടിസ്ഥാനമാക്കിയുള്ളവയാണ്, അവ സോണിയും ലോജിടെക്കും സൃഷ്ടിച്ച് വാണിജ്യവൽക്കരിച്ചു. രണ്ടാം തലമുറ ഉപകരണങ്ങളെല്ലാം ആം ആർക്കിടെക്ചർ പ്രോസസറുകളെ അടിസ്ഥാനമാക്കിയുള്ളതാണ്, കൂടാതെ എൽജി(LG), സാംസങ്(Samsung), വിസിയോ(Vizio), ഹൈസെൻസ്(Hisense) എന്നിവയുൾപ്പെടെയുള്ള അധിക പങ്കാളികളുമായാണ്. 2013-ൽ, ഹൈസെൻസ്, നെറ്റ്ഗിയർ(Netgear), ടിസിഎൽ(TCL), അസൂസ്(Asus) എന്നിവയുൾപ്പെടെ പുതിയ പങ്കാളികൾ കൂടുതൽ രണ്ടാം തലമുറ ഗൂഗിൾ ടിവി പിന്തുണയുള്ള ഉപകരണങ്ങൾ പ്രഖ്യാപിച്ചു, അവയിൽ ചിലത് 3ഡി വീഡിയോ പിന്തുണയും ഉൾപ്പെടുന്നു.

2014 ജൂണിൽ ആൻഡ്രോയിഡ് ടിവി ഗൂഗിൾ ടിവിയുടെ പിൻഗാമിയായി. ആൻഡ്രോയിഡ് പ്ലാറ്റ്‌ഫോമുമായി അടുത്ത ബന്ധം പങ്കിടുന്നതും നോളജ് ഗ്രാഫുമായി സംയോജിപ്പിച്ച് നവീകരിച്ച ഉപയോക്തൃ അനുഭവവും ഉള്ളതും മൊബൈൽ ഉപകരണങ്ങളിൽ നിന്ന് കാസ്റ്റിംഗ് പിന്തുണ നൽകുന്നതുമായ ഒരു പുതിയ പ്ലാറ്റ്‌ഫോം.2014 ജൂൺ മുതൽ, ടിവി ഗൂഗിൾ എസ്ടികെ(SDK) ഇനി ലഭ്യമല്ല, നിലവിലുള്ള ഉപകരണങ്ങൾക്കായുള്ള ഏതെങ്കിലും ഭാവി സോഫ്റ്റ്‌വെയർ വികസനം അവസാനിപ്പിക്കുകയും പ്ലാറ്റ്‌ഫോമിനെ ഫലപ്രദമായി ഒഴിവാക്കുകയും ചെയ്യുന്നു.
## ചരിത്രം
*2010 മാർച്ച് - ഗൂഗിൾ ടിവി പ്രൊജക്റ്റ് നടന്നുകൊണ്ടിരിക്കുകയാണെന്ന് മാധ്യമ സ്ഥാപനങ്ങൾ റിപ്പോർട്ട് ചെയ്തു, എന്നിരുന്നാലും പങ്കാളിത്ത കമ്പനികൾ പിന്നീട് ഈ സംരംഭത്തിൽ തങ്ങളുടെ പങ്കാളിത്തം സ്ഥിരീകരിച്ചില്ല.
*2010 മെയ് 20 - 2010 മെയ് 20 ന് നടന്ന ഗൂഗിൾ ഐ/ഒ കോൺഫറൻസിൽ ഗൂഗിൾ ടിവി പ്രോജക്റ്റ് ഔദ്യോഗികമായി പ്രഖ്യാപിച്ചു. പുതിയ പ്ലാറ്റ്ഫോം പുതിയ ഹൈ-ഡെഫനിഷൻ ടെലിവിഷൻ സെറ്റുകളിലും ബ്ലൂ-റേ ഡിസ്ക് പ്ലേയറുകളിലും സോണി നേരിട്ട് ഉൾപ്പെടുത്തുമെന്ന് ഗൂഗിൾ പ്രസ്താവിച്ചു, എന്നിരുന്നാലും സെറ്റ്-ടോപ്പ് ബോക്സുകൾ ലോജിടെക് വികസിപ്പിച്ചെടുക്കും. സോണിയും ലോജിടെക്കും വികസിപ്പിച്ച പുതിയ സംവിധാനങ്ങൾ ഇന്റൽ ആറ്റം അടിസ്ഥാനമാക്കിയുള്ള സിഇ 4100 കൺസ്യൂമർ ഇലക്ട്രോണിക്‌സ് സിസ്റ്റം-ഓൺ-ചിപ്പ് ഉപയോഗിച്ച് പ്രവർത്തിക്കുമെന്ന് കമ്പനി സൂചിപ്പിച്ചു. പ്ലാറ്റ്‌ഫോം ഏത് ദാതാവിലൂടെയും പ്രവർത്തിക്കുമെങ്കിലും, ഡിഷ് നെറ്റ്‌വർക്കിലൂടെ "പൂർണ്ണമായി ഒപ്റ്റിമൈസ് ചെയ്ത" കാഴ്ചാനുഭവം ലഭ്യമാകുമെന്നും പറഞ്ഞു.
## ഇതും കാണുക
* ഐ.പി. ടി.വി.

## അവലംബം

വർഗ്ഗം:ആൻഡ്രോയ്ഡ് ഉപകരണങ്ങൾ
വർഗ്ഗം:ഗൂഗിൾ സേവനങ്ങൾ
മണ്ണഞ്ചേരി ഗ്രാമപഞ്ചായത്ത്

**മണ്ണഞ്ചേരി**, കേരളത്തിൽ ആലപ്പുഴ ജില്ലയിലെ ഒരു ഗ്രാമമാണ്. ഈ ഗ്രാമം ആലപ്പുഴ പട്ടണത്തിനു 10കിമി വടക്കായി, ദേശീയപാത 66-ൽ കലവൂർ കവലയ്ക്കു 2.5 കിമി കിഴക്കായി സ്ഥിതി ചെയ്യുന്നു. കൊച്ചി നഗരത്തിൽ നിന്നും 48 കിമി തെക്കായാണു സ്ഥാനം.

പഞ്ചായത്ത് ഭരണ സംവിധാനത്തിൽ, *മണ്ണഞ്ചേരി* ഒരു ഗ്രാമപ്പഞ്ചായത്ത് ആണ് (*മണ്ണഞ്ചേരി ഗ്രാമപ്പഞ്ചായത്ത്*). ഇത് *ആലപ്പുഴ ജില്ലാ പഞ്ചായത്തിലും* *ആര്യാട് ബ്ളോക്ക് പഞ്ചായത്തിലും* പെടുന്നു. സംസ്ഥാന ഭരണസംവിധാനത്തിൽ *മണ്ണഞ്ചേരി* എന്ന പ്രദേശം അമ്പലപ്പുഴ താലൂക്കില്പ്പെടുന്നു. *മണ്ണഞ്ചേരി ഗ്രാമപ്പഞ്ചായത്തി*ന് 34.52 ചതുരശ്രകിലോമീറ്റർ വിസ്തൃതിയുണ്ട്.
കിഴക്കുഭാഗം വേമ്പനാട്കാ യലിനാൽ ചുറ്റപ്പെട്ടിരിക്കുന്ന ഈ പ്രദേശം വളരെ സുന്ദരമായ ഭൂപ്രദേശമാണ്.

## ഭൂപ്രകൃതി
പൂർണ്ണമായും വെളുത്ത മണൾ വിരിച്ച സമതലപ്രദേശമാണു *മണ്ണഞ്ചേരി* ഗ്രാമം. ഗ്ലാസ്സ് അഥവാ സ്ഫടികം നിർമ്മിക്കാൻ അനുയോജ്യമായ നിറമില്ലാത്ത വെളുത്ത മണലാണ് ഇവിടുത്തേത്.

## മണ്ണഞ്ചേരി ഗ്രാമപ്പഞ്ചായത്ത്
### അതിരുകൾ
*തെക്ക്‌ - ആര്യാട് പഞ്ചായത്ത് 
*വടക്ക് -മുഹമ്മ, കഞ്ഞിക്കുഴി പഞ്ചായത്തുകൾ
*കിഴക്ക് - വേമ്പനാട്ടുകായൽ
*പടിഞ്ഞാറ് - മാരാരിക്കുളം സൌത്ത് പഞ്ചായത്ത്

### വാർഡുകൾ 23

### സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/mannancherrypanchayat
*Census data 2001

വർഗ്ഗം:ആര്യാട് ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
മാരാരിക്കുളം തെക്ക് ഗ്രാമപഞ്ചായത്ത്

ആലപ്പുഴ ജില്ലയിലുള്ള അമ്പലപ്പുഴ  താലൂക്കിൽ ആര്യാട് ബ്ളോക്കിൽ ഉൾപ്പെടുന്ന ഗ്രാമപ്പഞ്ചായത്താണ് 19.07 ചതുരശ്രകിലോമീർ വിസ്തീർണ്ണമുള്ള **മാരാരിക്കുളം തെക്ക് ഗ്രാമപഞ്ചായത്ത്**. ആലപ്പുഴ നഗരത്തിന് വടക്കുവശം ദേശീയപാത 66-ന്റെ പടിഞ്ഞാറ് തെക്കുവടക്കായി കിടക്കുന്ന ഇത് ഒരു തീരദേശ പഞ്ചായത്താണ്.
## അതിരുകൾ
*തെക്ക്‌ - ആര്യാട് പഞ്ചായത്ത്, തീയശേരി പൊഴി എന്നിവ
*വടക്ക് - കഞ്ഞിക്കുഴി പഞ്ചായത്ത്, മാരാരിക്കുളം തോട് എന്നിവ
*കിഴക്ക് - നാഷണൽ ഹൈവേയും മണ്ണഞ്ചരി പഞ്ചായത്തും
*പടിഞ്ഞാറ് - അറബിക്കടൽ

## ഐതിഹ്യം
മാരാരിക്കുളത്തിന് ആ പേര് ലഭിച്ചതിനെ കുറിച്ച് രണ്ടു ഐതിഹ്യങ്ങളാണ് നിലവിലുള്ളത്. പണ്ട് വ്യാപകമായി ഉപയോഗിച്ചിരുന്ന തഴപ്പായ നിർമ്മാണത്തിനാവശ്യമായ കൈതയോലകൾ ശേഖരിക്കാനെത്തിയ ഒരു സ്ത്രീ ഒരു കുളക്കടവിൽ കിടന്ന കല്ലിൽ അരിവാൾ തേച്ച് മൂർച്ച കൂട്ടാൻ ശ്രമിച്ചപ്പോൾ  കല്ലിൽ നിന്നും രക്തം ഒഴുകിയെന്നും, കല്ല് ശിവലിംഗമായിരുന്നുവെന്നും പറയപ്പെടുന്നു. പിൽക്കാലത്ത് ആ കുളക്കരയിൽ മാരാരിയായ ശിവന്റെ സങ്കല്പത്തോടെ ഒരു ക്ഷേത്രം പണിയുകയും ഈ പ്രദേശം മാരാരിക്കുളം എന്ന പേരിൽ അറിയപ്പെട്ടു തുടങ്ങുകയും ചെയ്തു എന്നതാണ് അതിലൊന്ന്..മാരാരിക്കുളം ശിവക്ഷേത്രവുമായി ബന്ധപ്പെട്ടു തന്നെ, മാരന്റെ അരിയുടെ കളം (മാരൻ = കാമദേവൻ, അരി = ശത്രു/അന്തകൻ; മാരന്റെ അരി = കാമദേവന്റെ ശത്രു/അന്തകൻ - ശിവൻ; കളം = നാട്)എന്നത് രൂപാന്തരപ്പെട്ട് മാരാരിക്കുളം ഉണ്ടായി എന്ന ഒരഭിപ്രായവും  നിലവിലുണ്ട്..

## തൊഴിൽ
തീരദേശഗ്രാമമായ പഞ്ചായത്തിൽ മത്സ്യബന്ധനം കഴിഞ്ഞാൽ ഏറ്റവും കൂടുതൽ തൊഴിലവസരങ്ങൾ ലഭ്യമാക്കുന്നതാണ് കയർ വ്യവസായം. ഏകദേശം 40% ജനങ്ങളുടെ ഉപജീവനമാർഗ്ഗമാണിത്.

## വാർഡുകൾ

## സ്ഥിതിവിവരക്കണക്കുകൾ

## വിദ്യാഭ്യാസ സ്ഥാപനങ്ങൾ
### ഹയർ സെക്കെണ്ടറി സ്കൂളുകൾ
* ഹോളി ഫാമിലി ഹയർ സെക്കെണ്ടറി സ്കൂൾ കാട്ടൂർ

### ഹൈസ്കൂളുകൾ
* ഗവണ്മെന്റ് ഹൈസ്ക്കൂൾ പൊള്ളത്തൈ 
* മേരി ഇമ്മാകുലേറ്റ്‌ ഹൈസ്ക്കൂൾ പൂങ്കാവ്

### അപ്പർ പ്രൈമറി സ്കൂളുകൾ
* ശ്രീ ചിത്തിര മഹാരാജ  വിലാസം അപ്പർ പ്രൈമറി സ്കൂൾ  ചെട്ടികാട്

### ലോവെർ പ്രൈമറി സ്കൂളുകൾ
* ശ്രീ രാജരാജേശ്വരി ലോവെർ പ്രൈമറി സ്കൂൾ പാട്ടുകളം
* സെയിന്റ് ആന്റണിസ് ലോവെർ പ്രൈമറി സ്കൂൾ ഓമനപ്പുഴ
*

## അവലംബം
*http://www.trend.kerala.gov.in  
*Census data 2001
*http://lsgkerala.in/mararikulamsouthpanchayat/  

വർഗ്ഗം:ആര്യാട് ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
നീലംപേരൂർ ഗ്രാമപഞ്ചായത്ത്

ആലപ്പുഴ ജില്ലയിലെ വെളിയനാട് ബ്ളോക്കിൽ കുട്ടനാട് താലൂക്കിൽ ഉൾപ്പെടുന്ന പ്രദേശമാണ് 16.5 ചതുരശ്രകിലോമീറ്റർ വിസ്തീർണ്ണമുള്ള നീലംപേരൂർ പഞ്ചായത്ത്. 
## അതിരുകൾ
*തെക്ക്‌ - കാവുംഗ്രാക്കൽ തോട്
*വടക്ക് - പൂതാട്ടുകാവ്
*കിഴക്ക് - കരുനാട്ടുവാല തോട്
*പടിഞ്ഞാറ് - കാവാലം തോട്

## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/neelamperoorpanchayat 
*Census data 2001

വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ചേർത്തല തെക്ക് ഗ്രാമപഞ്ചായത്ത്

ആലപ്പുഴ ജില്ലയിലെ ചേർത്തല താലൂക്കിൽ കഞ്ഞിക്കുഴി ബ്ളോക്കിലാണ് 18.34 ചതുരശ്ര കിലോമീറ്റർ വിസ്തീർണ്ണമുള്ള **ചേർത്തല തെക്ക് ഗ്രാമപഞ്ചായത്ത്** സ്ഥിതി ചെയ്യുന്നത്. ഇതിൽ ചേർത്തല തെക്ക്, ചേർത്തല വടക്ക് (മുനിസിപ്പൽ പ്രദേശമൊഴികെ) എന്നീ വില്ലേജുകളുൾപ്പെടുന്നു. ഒന്നാംഗ്രേഡ് പഞ്ചായത്താണ് ഇത്. കേരളത്തിലെ ഏറ്റവും പ്രസിദ്ധമായ ശിവക്ഷേത്രങ്ങളിലൊന്നായ തിരുവിഴ മഹാദേവക്ഷേത്രവും, 1581-ൽ പോർട്ടുഗീസ് മിഷണറിമാർ സ്ഥാപിച്ച അർത്തുങ്കൽ പള്ളിയും ഈ പഞ്ചായത്തിലാണ് സ്ഥിതി ചെയ്യുന്നത്. 
## വാർഡുകൾ
## സ്ഥിതിവിവരക്കണക്കുകൾ
2001-ലെ ജനസംഖ്യാ കണക്കെടുപ്പ് പ്രകാരം:

## അവലംബം
*http://www.trend.kerala.gov.in  
*http://lsgkerala.in/cherthalasouthpanchayat 
*Census data 2001

വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ